Harga Minyak Jatuh Daripada Paras Tertinggi 2 Tahun Lalu Dalam Pasaran Eropah

Harga minyak mentah didagangkan rendah dalam sesi dagangan eropah, jatuh daripada paras tertinggi 2 tahun lalu berikutan jangkaan pasaran yang menjangkakan pengeluar minyak U.S akan meningkatkan pengeluaran.
Berdasarkan lapoan Baker Hughes pada hari Jumaat, aktiviti penggalian minyak meningkat kepada paras 738 pada minggu lepas., Ia merupakan peningkatan tertinggi sejak bulan Jun, ditambah pula kebimbangan pasaran terhadap pengeluar minyak U.S yang akan meningkatkan pengeluaran berikutan kenaikan harga pada bulan Oktober.
Peningkatan harga minyak yang bermula pada awal bulan Oktober didorong oleh usaha Organisasi Negera Pengeksport Petroleum (OPEC) bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan. Pasaran menjangkakan pasaran minyak dunia akan mula stabil.
OPEC  akan bermesyuarat di Vienna,Austria pada 30 November ini dan dijangka akan melanjutkan perjanjian pemotongan pengeluaran minyak.
 OPEC juga dijangka akan mengeluarkan laporan bulanan pada hari ini. Data yang dikeluarkan akan memberi gambaran yang menyeluruh kepada pelaburm adakah pasaran minyak sudah mula stabil.
Dalam masa yang sama pelabur juga memberi tumpuan terhadap perkembangan yang berlaku di Timur Tengah termasuk ketegangan politik antara Arab Saudi dan Iran.
Minyak mentah WTI (West Texas Intermediate) bagi kontak penghantaran Disember menyusut sebanyak 0.02% kepada $57.73 setakat jam 05.10 petang. Harga semasa kini bergerak di atas paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar $63.49 setong iaitu jatuh sebanyak 0.06% setakat jam 05.20 petang. Harga ini masih menghampiri bacaan harga tertinggi 2 setengah tahun lalu iaitu pada $64.65 setong.
Peningkatan harga minyak bermula pada bulan Oktober membawa indikasi bahawa pasaran minyak sedang mula stabil.


Sektor Pembuatan UK Perlahan Pada Awal 2018, Tuntutan Pengangguran AS Berkurangan

Aktiviti sektor pembuatan UK perlahan pada awal 2018 yang memburukkan sedikit keyakinan terhadap ekonomi Britain.
Dalam laporan yang dikeluarkan oleh IHS Markit, bacaan PMI indeks pembuatan UK itu hanya merekod bacaan 55.3 berbanding jangkaan 56.5 dan kurang daripada bacaan sebelum ini 56.2.
Bacaan melebihi angka 50 menunjukkan aktiviti yang terus berkembang, manakala sebaliknya kurang daripada itu menunjukkan kemerosotan dalam sektor tersebut.
Komponen indeks menunjukkan pertumbuhan pengeluaran dan tempahan baru semakin perlahan dengan kos input dan harga pula meningkat.
 Tuntutan Pengangguran AS Berkurangan
Jumlah tuntutan pengangguran di Amerika Syarikat berkurangan pada minggu lalu sekaligus menunjukkan pasaran pekerjaan yang semakin baik.
Hanya 230,000 tuntutan pengangguran direkodkan pada minggu berakhir 27 Januari berbanding jangkaan 238,000.
Minggu lalu juga adalah minggu ke-152 berturut-turut tuntutan pengangguran berada di bawah 300,000 yang menunjukkan pasaran pekerjaan begitu kukuh di Amerika.


Perkembangan Positif di UK Gagal Bendung Penurunan GBP/USD

Perkembangan di UK kekal positif dengan program vaksinasi yang dipergiatkan mendorong penurunan pada kes jangkitan serta buat pertama kalinya UK mencatatkan sifar kematian sejak Pandemik bermula.
Perdana Menteri UK Boris Johnson kekal optimis berhubung pelaksanaan pembukaan ekonomi UK dan yakin ekonomi akan beroperasi sepenuhnya pada 21 Jun ini.
Namun, faktor positif tersebut masih gagal untuk menyokong pengukuhan lanjut bagi mata wang Pound Sterling berbanding US dolar menuju penghujung minggu ini.

Pada carta pasangan mata wang GBP/USD, selepas harga melepasi zon rintangan 1.42000 dan mencatatkan paras ketinggian terbaru hampir sekitar 1.42500 pada Selasa, penurunan harga kembali dipamerkan sehingga sesi Eropah semalam.
Pelabur menyaksikan US dolar sedikit mengukuh pada sesi Eropah semalam sebelum kembali susut semula pada sesi New York. Pergerakan US dolar kekal bergelora sementara pelabur waspada menjelang laporan data pekerjaan NFP AS pada Jumaat.
Penurunan yang dibuat mencecah paras 1.41100 yang dilihat sebagai zon sokongan harga sejak 2 minggu yang lalu.
Namun, harga kembali melonjak semula sekitar 70 pips pada sesi New York dan menguji paras halangan Moving Average 50 (MA50) pada rangka masa 1 jam pergerakan harga di carta GBP/USD.
 Pergerakan harga perlahan bersambung pada sesi Asia pagi Khamis masih berlegar di paras MA50 membuatkan pelabur lebih berjaga-jaga selepas isyarat awal trend bearish.
Penurunan harga yang diteruskan akan sekali lagi menguji zon sokongan 1.41000-1.41000. Pelabur akan menilai reaksi harga pada zon ini untuk isyarat pergerakan selanjutnya.
Sekiranya harga tembus lebih rendah, harga bakal didorong untuk menuju paras support lebih rendah pada 1.40000 yang berada pada zon RBS (resistance become support) utama.
Namun, jika harga berjaya kembalikan rentak kenaikan semula melepasi rintangan 1.42000, paras ketinggian dicapai minggu ini mungkin mampu diatasi sebelum kenaikan seterusnya dijangkakan untuk menuju paras 1.43000.
Paras tersebut merupakan paras rintangan harga pada dagangan Januari dan April 2018. Mencapai paras ketinggian tersebut akan merekodkan paras tertinggi terbaru harga 3 tahun.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jualan Rumah (US) Di Paras Terendah 10-Bulan Lalu

Jualan rumah baru di US jatuh ke paras 536,000 pada Disember dan merekodkan penyusutan 10.4% dari bacaan November (598,000) yang telah dikaji semula.
Data ini dikeluarkan setiap bulan selepas (25-27 hari), bulan tersebut berakhir.
Bacaan kali ini adalah yang terendah sejak 10 bulan lalu dan di bawah jangkaan pasaran 585,000 dengan penyusutan tahunan 0.4%. Walaupun begitu, jualan naik 12.2% pada 2016.
 Peningkatan jualan dicatatkan di wilayah Timur Laut US, manakala kemerosotan paling tinggi direkodkan di Barat Tengah US sebanyak 40%.
Kadar pinjaman perumahan meningkat 4.32% pada hujung Disember dari kenaikan 3.54% pada November. Data kali ini akan menyebabkan spekulasi terhadap kenaikan kadar faedah yang menyebabkan kemerosotan jualan rumah.
Tiada reaksi pasaran yang signifikan disebabkan data ini dengan ‘hasil-bon 10 Tahun US’ masih berada di atas paras 2.5% walaupun data kali ini lemah dari jangkaan.


Teliti Pergerakan GBP/USD Selepas Terbit Data Pekerjaan UK

Pergerakan harga pada carta pasangan mata wang GBP/USD agak berkecamuk pada Selasa semalam dengan turun naik harga yang dipaparkan.
Setelah mendatar di sesi Asia, harga telah mula menjunam di awal sesi Eropah susulan reaksi terhadap penerbitan laporan data pekerjaan UK dengan memaparkan angka yang suram.
Kadar pengangguran yang dijangka kekal di paras 3.8% telah meningkat kepada 3.9% selain jumlah tuntutan faedah pengangguran jika melonjak hingga 46,700 mengatasi ramalan yang lebih rendah.
Setelah harga dilihat menjunam ke paras 1.24700, harga telah melantun semula 70 pips ke ketinggian sekitar 1.25400.
Kemudian, pengukuhan US dolar telah menekan semula harga turun ke bawah zon 1.25000 di sesi New York.
Beberapa faktor dilihat sedang menyokong pengukuhan US dolar ketika ini selain data jualan runcit Amerika Syarikat (AS) yang diterbitkan semalam juga menunjukkan peningkatan positif bagi bulan April.

Harga perlahan di sekitar 1.24800 sehingga bersambung pada pembukaan awal sesi Asia pagi ini (Rabu).
 Pergerakan harga yang telah berada semula di bawah halangan Moving Average 50 (MA50) pada rangka masa 1 jam di carta GBP/USD itu menambah kecenderungan untuk harga menyambung corak penurunan lebih rendah.
Sekiranya harga menyambung penurunan, paras terendah pada permulaan awal minggu sekitar 1.24500 akan diatasi sebelum harga catatkan paras terendah terbaru.
Sasaran adalah untuk harga menuju paras tumpuan seterusnya pada 1.24000 dan berkemungkinan harga boleh susut lebih rendah meneruskan pergerakan trend bearish.
Sebaliknya jika harga melonjak semula di atas paras 1.25000 dan turut melepasi halangan MA50, ini akan menjadi isyarat awal bagi perubahan trend bullish semula.
Kenaikan akan diteruskan menguji ketinggian semalam sebelum menyambung pendakian ke paras rintangan berikutnya pada 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isyarat ‘Bullish’ Lebih Jelas Jika GBP/USD Berjaya Tembus Zon $1.1600

Penutupan sesi dagangan minggu lalu telah menyaksikan US dolar bergerak lemah lalu memberikan ruang kepada mata wang utama yang lain untuk mengaut keuntungan dalam pasaran termasuk Pound.
Situasi tersebut dijangkakan berterusan ekoran pelabur berwaspada terhadap tumpuan data CPI Amerika Syarikat (AS) yang bakal diterbitkan pada sesi New York malam esok (Selasa) yang diramalkan bakal menyusut ke paras yang lebih rendah untuk bulan Ogos berbanding Julai.
Mata wang Pound pula bakal dipengaruhi oleh terbitan data Keluaran Dalam Negara Kasar (GDP) United Kingdom (UK) pada awal pembukaan sesi dagangan Eropah sebentar lagi yang dijangka positif dan boleh menyokong Pound untuk meneruskan lagi pengukuhan di awal minggu ini.
Selain itu, pelabur juga menantikan terbitan laporan data pekerjaan UK serta data inflasi UK pada pertengahan minggu sementara mesyuarat polisi bank pusat England pula ditunda pada minggu hadapan ekoran peristiwa kematian Ratu Elizabeth.
Kadar inflasi UK yang diramalkan kekal pada paras tertinggi 40 tahun dijangka akan mendorong Bank Of England (BOE) lebih agresif meneruskan lagi peningkatan kadar faedah pada mesyurat minggu hadapan.

Menilai pergerakan harga pada carta pasangan mata wang GBP/USD di penghujung minggu lalu, harga yang berjaya paparkan lonjakan pada Jumaat telah mencatatkan peningkatan harian sekitar 150 pips untuk menutup dagangan di zon rintangan 1.16500.
Namun harga susut semula di bawah 1.16000 pada sesi terakhir minggu tersebut ke paras sekitar 1.15500 sebelum menutup dagangan di sekitar 1.16000.
Bersambung pada sesi dagangan Asia pagi ini, harga terlihat dibuka lebih tinggi sedikit sekitar 30 pips  berbanding paras penutupan harga minggu lalu, namun kembali sedikit susut berlegar di zon 1.16000.
 Pelabur masih menilai pergerakan harga dalam trend bullish di mana harga kekal berada di atas paras sokongan harga Moving Average 50 (MA50) pada rangka masa 1 jam di carta pasangan GBP/USD bersambung ke minggu ini.
Sekiranya harga berjaya mengekalkan momentum pengukuhan tersebut, harga yang melepasi rintangan 1.16500 dijangka akan menuju ke zon support become resistance (SBR) 1.17600-1.18000 yang menjadi tumpuan pada dagangan penghujung Ogos lalu.
Harga yang berjaya menembusi zon SBR tersebut akan mensasarkan pula pada zon tumpuan 1.18800 yang pernah di uji harga ketika acara perhimpunan di Jackson Hole lalu, namun harga gagal untuk menembusinya.
Sebaliknya jika berlaku penyusutan semula selepas harga gagal melepasi rintangan 1.16500, paras sokongan MA50 bakal diuji sebelum memberi isyarat perubahan trend pada carta harga.
Penurunan yang dilanjutkan akan kembali menuju semula ke zon support 1.14500-1.1400 yang dicecah minggu lalu dan merekodkan paras terendah sejak tahun 1985.
Penurunan lebih rendah melepasi zon support tersebut berkemungkinan akan mensasarkan pada 1.13000 atau 1.12000 untuk mencatatkan paras terendah terbaru bagi tempoh 37 tahun.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Haa… GBP/USD Dah Turun Lagi Rendah Berbanding Minggu Lalu

Pergerakan harga pada carta pasangan mata wang GBP/USD semakin bergerak lebih rendah berikutan faktor US dolar yang terus mengukuh dalam pasaran.
Selain peningkatan hasil perbendaharaan AS, sentimen pasaran turut dilihat cenderung ke arah lebih berisiko dengan ketegangan antara AS dan China serta kebimbangan terhadap peningkatan kes jangkitan Coronavirus.
Mata wang Pound terus bergerak lemah dibelenggu oleh tekanan ekonomi dengan pelaksanaan arahan sekatan pergerakan bagi membendung penularan virus.
Kerajaan UK sedang mempertingkatkan agihan vaksin untuk mengurangkan kesan krisis yang semakin kritikal. Britain kini menjadi negara kelima dengan kadar kematian tertinggi akibat Coronavirus dengan menelan angka lebih 81,000 korban.
Harga telah memulakan dagangan pada awal minggu ini dengan penurunan di sesi Asia lebih rendah melepasi paras sokongan minggu lalu pada sekitar 1.35400.
Penurunan harga menguji paras penting 1.35000 sehinggan dagangan bersambung ke sesi Eropah.
 Dengan trend bearish harga yang dipaparkan, berkemungkinan harga akan meneruskan penurunan lebih rendah menuju zon RBS (resistance become support) 1.34000.
Namun jika berlaku kenaikan harga semula di atas paras sokongan minggu lalu pada 1.35400, harga berpotensi untuk menguji semula zon rintangan pada 1.36000.
Harga yang berjaya membuat kenaikan pada penghujung minggu lalu juga gagal untuk bertahan sebelum kembali bergerak di bawah zon tersebut semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Selepas FOMC, GBP/USD Junam Lagi Ke Paras Terendah 1985!

Mesyuarat FOMC pada awal pagi ini menjawab persoalan tentang keputusan Federal Reserve (Fed) untuk meneruskan pengetatan dasar monetari selanjutnya menyaksikan kadar faedah ditingkatkan lagi kepada 75 mata asas ke paras 3.25%, tertinggi 14 tahun.
US dolar terima kesan positif selepas keputusan mesyuarat tersebut yang dilihat mengukuhkan raja mata wang itu dan memberi tekanan kepada mata wang utama yang lain dalam pasaran.
Pound turut menahan asakan dominasi US dolar ketika ini, namun pelabur diingatkan supaya berhati-hati ekoran bank pusat England juga bakal mengumumkan keputusan dasar monetari mereka sebentar lagi.
Pada jam 7 petang waktu tempatan, mesyuarat Bank of England (BOE) akan menjadi tumpuan dengan jangkaan kenaikan kadar faedah sebanyak 50 mata asas bakal dilaksanakan.
Sekiranya berlaku, Pound ada potensi untuk meningkat di sesi New York dan mengurangkan tekanan oleh US dolar sebelumnya.

Pada carta harga pasangan pasangan mata wang GBP/USD, harga dilihat menyambung lagi penurunan ke paras terendah terbaru 37 tahun.
Pada Rabu semalam, harga yang kekal bergerak dalam trend bearish dengan halangan Moving Average 50 (MA50) pada rangka masa 1 jam menjadi penanda buat harga, telah mula menunjukkan corak penurunan yang perlahan menuju paras sokongan sekitar 1.13000.
 Dan selepas mesyuarat FOMC awal pagi tadi, pengukuhan US dolar telah menekan harga lebih rendah menembusi paras 1.13000 tersebut untuk mencatatkan paras terendah terbaru sejak 1985.
Setakat sesi Asia pagi Khamis ini, harga berlegar di sekitar 1.12200 dengan jangkaan harga bakal menyambung penurunan lebih rendah lagi sementara pelabur menunggu keputusan mesyuarat BOE.
Sekiranya harga sambung penurunan melepasi zon 1.12000, rekod terendah terbaru 20 tahun harga bakal dicatatkan lagi berkemungkinan boleh mencecah sehingga sekitar 1.11000.
Namun, waspada sekiranya harga mula melonjak semula, rintangan pada 1.13000 akan menjadi tumpuan awal yang diuji.
Melepasi rintangan tersebut dan halangan MA50 akan memberi isyarat awal perubahan trend harga sebelum zon 1.14500 kembali menjadi tumpuan semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aduh! Pengukuhan Emas Kembali Terbantut

Harga emas sedikit susut pada permulaan dagangan awal minggu berikutan kenaikan semula US dolar, dengan tumpuan pasaran kini beralih kepada laporan pekerjaan NFP AS yang akan diterbitkan pada hari Jumaat minggu ini.
Spot emas diniagakan merosot pada $1,811 per auns pada sesi Asia, sementara niaga hadapan emas pula diperdagangkan pada $1,814 per auns.
Emas kembali mencatatkan penyusutan selepas permintaan terhadap US dolar meningkat semula berikutan pengambilan untung oleh pelabur sebelum menutup dagangan hujung minggu dan akhir bulan.
 Bacaan indeks harga perbelanjaan peribadi pengguna (PCE) AS turut memberi kesan kepada dagangan emas selepas ia tersasar daripada jangkaan pasaran untuk meningkat lebih tinggi pada bulan Jun.
Secara tahunan, PCE teras dilaporkan meningkat 3.5% pada bulan Jun daripada jangkaan 3.7%, tetapi sedikit meningkat dari 3.4% dicatatkan pada bulan sebelumnya. Ini menunjukkan bahawa pertumbuhan dalam kadar inflasi tidaklah seperti yang ditakuti oleh pasaran sebelum ini.
Bagaimanapun, logam berharga itu masih bertahan daripada jatuh lebih rendah, disokong oleh ketidakpastian dalam pasaran yang dicetuskan oleh kebimbangan terhadap wabak Covid-19 yang semakin cepat menular dan prospek pertumbuhan yang lebih lemah dari dijangkakan.


Pandangan Kalendar Ekonomi Mingguan 4 – 8 Jan 2016

2016 bermula dengan kalendar ekonomi yang sibuk: Data pekerjaan Kanada, PMI, Imbangan Perdagangan, Minit Mesyuarat FOMC dan data pekerjaan Amerika Syarikat, dengan kemuncaknya Non-Farm Payroll. Di samping itu, mudah tunai dijangka kembali selepas musim cuti. Berikut adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Keyakinan pengguna AS meningkat kepada 96.5 mata daripada 92.6 mata pada bulan November, mengatasi unjuran pasaran. Keadaan semasa bertambah baik dari 110.9 mata kepada 115.3 mata dan Indeks Jangkaan meningkat kepada 83.9 mata daripada 80.4 mata pada bulan November. Secara keseluruhan, penilaian pengguna tentang keadaan ekonomi semasa kekal positif.
Sementara itu, tuntutan bantuan pengangguran AS meningkat 20 ribu pada minggu cuti disebabkan oleh faktor cuti sementara. Pakar ekonomi menjangkakan peningkatan sebanyak 270 ribu. Penganalisis menjangkakan kadar yang lebih perlahan dalam peningkatan pasaran pekerjaan pada 2016 walaupun pada kadar pengangguran yang rendah.
[adrotate banner=”3″]
Berikut adalah agenda utama dalam kalendar Forex minggu ini:
Jom kita lihat:
Isnin, 9:45 Pagi
Caixin Manufacturing PMI China:  Ini laporan bebas bagi ekonomi China yang membimbangkan pelabur pada 2015, tetapi pulih daripada tahap rendah kemudiannya. Selepas mencecah 48.6 mata pada bulan November, ia dijangka meningkat kepada 48.9 mata pada bulan Disember, tetapi masih di bawah paras 50 mata yang memisahkan antara pertumbuhan dan penguncupan.
Isnin, 11:00 Malam
ISM Manufacturing PMI AS:  Aktiviti pembuatan AS menjunam pada bulan November ke tahap paling teruk sejak Jun 2009, apabila indeks aktiviti perkilangan jatuh kepada 48.6 mata, menyeberangi garis 50 mata buat kali pertama sejak November 2012. Bacaan sebelumnya adalah 50.5 mata. Pakar ekonomi menjangkakan indeks meningkat kepada 50.6 mata. Bahagian pekerjaan meningkat kepada 51.3 mata daripada 47.6 mata pada bulan Oktober, tempahan baru turun kepada 48.9 mata, yang terendah sejak Ogos 2012 dan indeks harga dibayar jatuh kepada 35.5 mata daripada 39 mata. Skor 49.1 mata dijangka pada kali ini.
Rabu, 9:15 Malam
 US ADP Non-Farm Employment Change:  Pekerjaan sektor swasta meningkat sebanyak 217 ribu pekerjaan pada bulan November menurut Laporan ADP. Bacaan mendahului ramalan pasaran dan diikuti bacaan 196 ribu pada bulan sebelumnya. Ini adalah kenaikan paling kukuh dalam sektor perkhidmatan sejak Jun. Peningkatan ini didorong terutamanya oleh pemulihan dalam bidang profesional dan perkhidmatan perniagaan. Pertumbuhan pekerjaan kekal kukuh dan kadar pewujudan pekerjaan sebanyak dua kali ganda diperlukan untuk menyerap pertumbuhan penduduk yang berumur. 193 ribu pekerjaan dijangka wujud pada kali ini.
Rabu, 9:30 Malam
Imbangan Perdagangan AS:  Defisit perdagangan AS meningkat tanpa dijangka pada bulan Oktober di tengah-tengah kejatuhan dalam eksport. Jurang perdagangan meningkat 3.4% kepada $43.9 bilion, akibat daripada Dollar yang lebih kukuh. Defisit perdagangan September ini telah disemak semula kepada $42.5 bilion daripada yang dilaporkan sebelum ini sebanyak $40.8 bilion. Ahli ekonomi menjangkakan peningkatan kepada $40.6 bilion. Eksport jatuh 1.4% kepada $184.1 bilion – paras terendah sejak Oktober 2012. Import susut 0.6% kepada $228.0 bilion pada bulan Oktober. Defisit sebanyak $44 bilion dijangka pada laporan kali ini.
Rabu, 11:00 Malam
ISM Non-Manufacturing PMI AS:  Sektor perkhidmatan AS mencerminkan aktiviti perniagaan yang lebih perlahan pada bulan November. Indeks Institut perkilangan bagi Pengurusan Bekalan jatuh kepada 55.9 mata daripada 59.1 mata pada bulan Oktober. Pakar ekonomi menjangkakan indeks jatuh kepada 58.1 mata. Walaupun terdapat penurunan, bacaan November ini menunjukkan daya tahan sektor perkhidmatan domestik. Aktiviti perniagaan, pesanan baru dan komponen pekerjaan jatuh sebanyak lebih daripada 4 mata, tetapi masih mencatatkan bacaan di atas 55 mata.
Khamis, 3:00 Pagi
Minit Mesyuarat FOMC AS:  Ini adalah beberapa minit dari keputusan kenaikan kadar yang bersejarah. Kenyataan itu menunjukkan undi sebulat suara, tetapi mungkin terdapat kepelbagaian yang lebih luas daripada ahli-ahli yang tidak setuju sepenuhnya. Ia penting untuk ambil perhatian terhadap sentimen kenaikan kadar pada tahun 2016. Pada masa ini, 4 kenaikan diramalkan mengikut plot Feds, manakala pasaran menjangkakan bilangan yang jauh lebih rendah. Fed mengambil keputusan untuk meletakkan penekanan kepada inflasi, dan pasaran bakal tahu bagaimana bimbangnya mereka pada masa itu.
Khamis, 9:30 Malam
Tuntutan Pengangguran AS:  Tuntutan bantuan pengangguran di Amerika Syarikat meningkat sebanyak 20 ribu pada minggu lepas untuk pelarasan bermusim kepada 287 ribu. Peningkatan ini adalah lebih besar daripada 274 ribu pemohon yang mulanya dijangka. Sementara itu, purata empat minggu bergerak meningkat sebanyak 4,500 tuntutan kepada 272,500. Tuntutan pengangguran  yang berterusan meningkat sebanyak 3 ribu selepas diselaraskan secara bermusim sebanyak 2.198 juta permohonan. Penurunan kepada 271 ribu tuntutan diramalkan pada kali ini.
Jumaat, 9:30 Malam
Data pekerjaan Kanada:  Ekonomi Kanada kehilangan hampir 36 ribu pekerjaan pada November lalu, selepas pekerja separuh masa yang diupah untuk pilihan raya persekutuan Oktober lalu telah dibuang kerja. Kehilangan pekerjaan, empat kali lebih besar daripada 10 ribu yang dijangka menaikkan kadar pengangguran kepada 7.1%, daripada 7% pada bulan Oktober. Walaupun ekonomi kehilangan 72 ribu pekerja sambilan, ia juga mendapat 36 ribu pekerja sepenuh masa, sekaligus menunjukkan gambaran yang tidaklah seburuk mana. Pertambahan pekerjaan sebanyak 10,400 dan kadar pengangguran kekal pada 7.1% adalah diramalkan pada kali ini.
Non-Farm Payroll AS: Laporan NFP lepas menunjukkan pertambahan sebanyak 211 ribu pekerjaan pada bulan November, mengatasi unjuran peningkatan sebanyak 201 ribu dan kadar pengangguran yang kekal pada 5%. Kenaikan kukuh tersebut adalah apa yang Feds perlukan untuk membuat keputusan menaikkan kadar pada mesyuarat Disember lalu. Upah meningkat 2.3% tahun ke tahun pada bulan November, sedikit lebih rendah daripada kenaikan 2.5% yang dicatatkan pada bulan Oktober; sekaligus menunjukkan trend pertumbuhan. Pertambahan sebanyak 202 ribu pekerjaan adalah diramalkan dengan kadar pengangguran yang stabil sebanyak 5% pada kali ini. Upah sekali lagi dijangka meningkat 0.2%. Walaupun tiada kenaikan dijangka dalam mesyuarat Januari ini, ini dijangka mempengaruhi keputusan pada mesyuarat bulan Mac nanti.
** Semua masa dalam waktu Malaysia dan yang sewaktu dengannya GMT +8
[adrotate banner=”3″]


GBP/USD Cuba Panjat Ke $1.2400, Tapi Kecundang Semula

Carta harga pasangan mata wang GBP/USD di penghujung minggu lalu diperhatikan pelabur selepas memberi petanda awal untuk perubahan pada trend harga.
Pada Jumaat, harga mula menunjukkan kenaikan dari sesi Asia bersambung ke sesi Eropah dengan hampir menyentuh paras 1.24000 yang dilihat sebagai rintangan buat harga.
Namun gagal menyentuhnya, harga kembali membuat penurunan di sesi New York apabila data indek perbelanjaan peribadi pengguna Amerika Syarikat (AS) terbit dengan angka yang meningkat, mengukuhkan US dolar sekaligus menekan harga turun.
Harga kembali berlegar di garisan Moving Average 50 (MA50) pada rangka masa 1 jam di carta GBP/USD tersebut dan menutup dagangan di sesi terakhir sekitar 1.23500.
Zon sokongan harga kekal pada 1.23000 yang belum ditembusi harga dan bakal diuji pada minggu ini jika harga terus ditekan jatuh.

Para pelabur kini menantikan kesan pergerakan harga setelah perjanjian siling hutang AS berjaya dicapai pada Ahad lalu.
 Namun kesan lebih jelas berkemungkinan belum dapat diperhatikan di awal minggu ini dengan kebanyakan bank masih ditutup termasuk di UK dan AS.
Untuk jangkaan bagi pergerakan menurun harga yang berterusan di carta GBP/USD minggu ini, harga bakal menembusi support 1.23000 sebelum catatkan paras terendah terbaru 10 minggu.
Sasaran terbaru harga akan beralih ke sekitar 1.22000 yang sebelum ini turut menjadi zon tumpuan harga pada dagangan Mac lalu.
Sebaliknya jika harga melambung tinggi, rintangan pada 1.24000 akan diuji sekali lagi minggu ini dan dijangka akan ditembusi.
Kenaikan seterusnya akan menuju ke sekitar 1.25000 dengan isyarat pergerakan trend bullish yang telah berubah dari corak minggu-minggu sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


4 Berita Data Ekonomi Penting Tumpuan Pasaran Minggu Ini (24-28 Mei 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keluaran Dalam Negara Kasar Jerman (Selasa 2.00 Petang): Bacaan akhir bagi pertumbuhan ekonomi Jerman sebagai ekonomi utama Eropah dijangka kekal tidak berubah selepas bacaan awal susut kepada -1.7% untuk suku pertama 2021.
 Data Iklim Perniagaan Jerman Tinjauan IFO (Selasa 4.00 Petang): Menilai kesihatan semasa ekonomi Jerman, data tinjauan oleh ifo turut menjadi tumpuan para pelabur. Bacaan tinjauan dijangka akan terus mengekalkan trend meningkat menuju 100.0 mata.
Mesyuarat Polisi Bank Pusat New Zealand (Rabu 10.00 Pagi): Reserve Bank of New Zealand (RBNZ) akan mengadakan mesyuarat dasar monetari kali ketiga tahun ini pada Rabu dengan jangkaan kadar faedah masih akan dikekalkan tidak berubah di paras terendah 0.25%. Kenyataan susulan oleh bank pusat akan diteliti sebagai petunjuk bagi pelabur terhadap polisi pada masa hadapan.
Data Keluaran Dalam Negara Kasar AS (Khamis 8.30 Malam): Setelah bacaan awal pada bulan lalu untuk pertumbuhan ekonomi Amerika Syarikat (AS) bagi suku pertama 2021, pelabur ingin melihat sekiranya bacaan terbaru terdapat perubahan. Angka yang dikemaskini meningkat akan menyokong pengukuhan US dolar susulan keyakinan pelabur akan kembali meningkat.


Indeks Keadaan Pasaran Buruh US Terus Positif

Indeks keadaan pasaran buruh US (LMCI) naik 3.5 pada April berbanding pada bulan sebelum yang merekod kenaikan 3.6 dan ini adalah kajian semula bacaan yang begitu besar kerana asalnya data yang dikeluarkan naik hanya 0.4%.
Indeks ini telah merekod kenaikan 11 bulan berturut-turut dan juga terdapat dua bacaan tertinggi sejak tahun 2015 yang menunjukkan pengukuhan yang konsisten dalam pasaran buruh US.
Data non-farm payroll (NFP) yang dikeluarkan minggu lepas juga memberi impak yang signifikan kepada indeks LMCI di mana jumlah pekerjaan bertambah 211,000 dari 79,000 yang direkod sebelum itu.
 Indeks ini juga dilonjakkan oleh pengurangan dalam kadar pengangguran kepada 4.4% dari 4.5%.
Data kali ini akan mengekalkan keyakinan kepada The Fed terhadap pasaran pekerjaan. Tumpuan bank pusat akan terus terarah kepada data pendapatan yang menjadi petunjuk kepada kenaikan inflasi. Dengan data positif ini, The Fed dijangka akan semakin yakin untuk menaikkan kadarnya pada mesyuarat Jun.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.


EUR/USD Capai Paras Tertinggi Terbaru 9 Minggu

US dolar kembali pamerkan peningkatan semula dari paras terendah 9 minggu disokong lonjakan hasil perbendaharaan Amerika Syarikat (AS) selepas kerajaan melaporkan pertumbuhan kukuh ekonomi AS untuk suku pertama dan perkembangan positif pada laporan tuntutan pengangguran terbaru untuk minggu lalu.
Data Keluaran Dalam Negara Kasar (KDNK) AS untuk suku pertama tahun 2021 mencatatkan pertumbuhan pada kadar 6.4% lebih tinggi berbanding angka sebelum ini pada 4.3%. Pertumbuhan tersebut juga dilaporkan kedua terpantas sejak suku ketiga 2003.
Laporan tersebut telah kembali mengimbangi penyusutan US dolar sebelumnya ekoran reaksi pasaran terhadap mesyuarat FOMC. Pengerusi Federal Reserve (Fed) Jerome Powell melenyapkan spekulasi untuk tindakan awal pengurangan pembelian bon oleh bank pusat.

Sesi Eropah pada Jumaat akan tertumpu pula pada laporan KDNK zon Eropah untuk suku pertama yang akan mempengaruhi pergerakan mata wang Euro.
Berbeza berbanding AS yang melihatkan pertumbuhan 3 suku berturut-turut, ekonomi Eropah pula dijangka akan mengalami penurunan untuk 2 suku berturut-turut.
Pergerakan harga pada carta pasangan mata wang EUR/USD, harga dilihat telah melonjak dari zon RBS (resistance become support) 1.20600 sehingga menyentuh paras 1.21500 pada zon rintangan terbaru.
Kenaikan tersebut juga adalah tertinggi 9 minggu mengekalkan pergerakan trend bullish selama 4 minggu berturut-turut.
 Selepas mencapai paras ketinggian terbaru itu, harga susut semula berikutan pengukuhan US dolar selepas laporan GDP AS.
Namun, harga dilihat masih bergerak dalam trend bullish dan berada di atas paras sokongan Moving Average 50 (MA50) pada rangka masa 1 jam.
Jika harga jatuh di bawah paras MA50, zon RBS 1.20600 akan kembali diuji. Penurunan di bawah zon tersebut akan memberi isyarat perubahan trend bearish untuk pelabur.
Harga kemudiannya dilihat akan menuju semula ke zon RBS tumpuan sebelum ini pada 1.20000.
Sebaliknya, jangkaan untuk harga meneruskan kenaikan bakal menguji zon rintangan 1.21500-1.21800 untuk terus mencatatkan paras ketinggian terbaru sebelum menutup dagangan pada minggu ini.
Kenaikan yang diteruskan dilihat bakal menuju pula ke paras sekitar 1.22500 yang menjadi zon rintangan pada dagangan Februari lalu.
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minit FOMC: Fed Masih Nak Naikkan Kadar Faedah, Tapi Ada Syaratnya!

Para pembuat dasar Federal Reserve (Fed) memberi indikasi bahawa mereka mungkin tidak akan mempertimbangkan untuk menarik balik kenaikan kadar faedah sehingga inflasi turun dengan ketara.
Menurut minit mesyuarat FOMC yang menunjukkan butiran lebih jelas mengenai pertemuan Fed pada Julai, pembuat dasar menyatakan komitmen mereka untuk menurunkan inflasi kembali ke sasaran 2%.
Namun, Fed tidak memberikan panduan khusus untuk kenaikan pada masa hadapan kerana ia akan bergantung kepada data yang akan dikeluarkan sebelum membuat keputusan tersebut.
Jangkaan pasaran kini diletakkan pada kenaikan untuk 50 mata asas pada mesyuarat polisi yang akan berlangsung pada September.
 Dalam pada itu, pembuat dasar juga mengatakan terdapat beberapa tanda bahawa inflasi semakin reda dan laporan minit tersebut berulang kali menekankan keazaman Fed untuk memerangi inflasi.
Susulan itu, US dolar didagangkan sedikit berubah memandangkan pelabur masih lagi menilai  laporan tersebut dengan data ekonomi semasa yang telah diterbitkan sejak mesyuarat polisi Julai berlangsung.
Indeks harga pengguna tidak berubah untuk bulan Julai, sementara pada asas tahunan pula inflasi sedikit mereda kepada 8.5% daripada 9.1% yang dicatatkan sebelumnya.
Pasaran pekerjaan AS pula kekal kukuh dengan kadar pengangguran terus berada di paras terendah, manakala data jualan runcit baharu yang diterbitkan pada Rabu pula tidak berubah pada bulan Julai.


8 Berita Data Ekonomi Penting Tumpuan Pasaran Minggu Ini (15-19 Mei 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Minit Mesyuarat RBA (Selasa 9.30 Pagi): Butiran minit akan diteliti oleh pelabur setelah Reserve Bank of Australia mengejutkan pasaran pada mesyuarat polisi terbaru di awal Mei lalu dengan menaikkan kadar faedah 25 mata asas berbanding ramalan untuk mengekalkannya.
Data Pekerjaan UK (Selasa 2.00 Petang): Bakal diberi perhatian oleh bank pusat, kesihatan semasa bagi sektor buruh akan diteliti menerusi komponen laporan pada data ini. Angka yang diterbitkan akan menjadi panduan untuk bank pusat tentukan hala tuju dasar monetari.
Sentimen Ekonomi Jerman Tinjauan ZEW (Selasa 5.00 Petang): Ramalan angka tinjauan yang terbaru bagi bulan Mei merosot di bawah paras negatif, memberi gambaran tahap aktiviti ekonomi yang lemah. Ini boleh menambahkan lagi tekanan buat mata wang Euro minggu ini.
 Data Inflasi Kanada (Selasa 8.30 Malam): Perubahan pada kadar kenaikan inflasi akan mempengaruhi keputusan bank pusat Kanada dalam menetapkan dasar monetari mereka yang ketika ini semakin dilonggarkan.
Data Jualan Runcit AS (Selasa 8.30 Malam): Jangkaan angka pada kadar jualan runcit terbaru di Amerika meningkat untuk bulan April yang menggambarkan perbelanjaan pengguna yang positif. Angka yang meningkat akan mendorong nilai mata wang USD juga meningkat.
Data Inflasi Eropah (Rabu 5.00 Petang): Bacaan akhir bagi inflasi tahunan Eropah diramal kekal tidak berubah di paras 7.0%. Kadar inflasi yang masih tinggi ini dilihat akan terus mendesak bank pusat untuk mengetatkan lagi dasar monetari.
Data Pekerjaan Australia (Khamis 9.30 Pagi): Bank pusat akan meneliti data pekerjaan untuk menilai kesesuaian dasar monetari yang perlu dilaksanakan pada mesyuarat seterusnya. Pertambahan pekerjaan pada April dijangka lebih rendah berbanding bulan sebelum, sementara kadar pengangguran diramal kekal tidak berubah.
Data Faedah Tuntutan Pengangguran AS (Khamis 8.30 Malam): Data Unemployment Claims diterbitkan secara mingguan untuk memantau tuntutan yang dibuat bagi rakyat AS yang tidak bekerja. Angka yang semakin menurun akan memberi kesan yang positif pada pergerakan USD.


EUR/JPY Cuba Tembusi Rintangan Pada Zon 127.00

Pasangan mata wang EUR/JPY yang turut menjadi kegemaran ramai pelabur turut diberi perhatian untuk peluang dagangan di penghujung minggu.
Pergerakan menarik dipaparkan harga apabila paras 127.000 menjadi rintangan sepanjang minggu ini setelah diuji beberapa kali namun masih gagal ditembusi.
Harga masih kekal berlegar di bawah zon harga tersebut dan paras sokongan Moving Average 50 (MA50) pada rangka masa 1 jam turut diperhati untuk petunjuk arah pergerakan harga selanjutnya.
Pada dagangan Rabu dan Khamis hari ini, penurunan harga dilihat disokong pada paras 126.700 dan di sesi Eropah hari ini harga kembali semula menguji rintangan 127.000.
Penyusutan US dolar dalam pasaran melihatkan nilai Euro meningkat dengan data-data ekonomi Eropah turut diberi tumpuan.
Data indeks harga borong di Jerman yang diterbitkan pada awal sesi Eropah sebentar tadi mencatatkan angka yang baik, memberi sokongan untuk dagangan Euro.
 Seterusnya laporan unjuran ekonomi Eropah yang diterbitkan pada jam 6 petang waktu Malaysia akan dinilai bagi petunjuk ramalan ekonomi untuk 2 tahun akan datang.
Kenaikan harga pada carta EUR/JPY dilihat akan menuju ke zon resistance pada 127.500 selepas rintangan pada 127.00 berjaya ditembusi.
Namun jika harga menjunam lebih rendah, paras sokongan harga dilihat pada 126.100 yang merupakan zon RBS (resistance become support).
Penurunan lebih rendah seterusnya akan menuju pula ke zon support sekitar 125.000 sekiranya harga terus bergerak dalam trend bearish.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Yang Terjadi Kepada Dagangan Emas Apabila Minit Mesyuarat Fed Dinilai Lebih ‘Hawkish’

Momentum emas mula melonjak dalam sesi Asia hari ini apabila para pelabur mula meneliti pengumuman minit oleh Fed semalam untuk potensi kenaikan kadar yang selanjutnya. Dalam masa yang sama, kejatuhan Dollar juga menambah sokongan buat emas dalam sesi ini.
Beberapa pelabur menilai bahawa minit mesyuarat yang dikeluarkan kurang agresif daripada yang dijangkakan bagi menyokong rancangan Presiden Donald Trump untuk mengurangkan cukai dan meningkatkan perbelanjaan. Hal ini memandangkan tinjauan ekonomi telah sedikit berubah sejak Januari.
Walaupun “hawkish” tetapi trader kurang berkeyakinan kerana tidak terdapat nada “segera” untuk kenaikan rate dalam minit Mesyuarat FOMC semalam.
Pasaran juga meneliti dengan lebih dekat perkembangan mesyuarat di antara Presiden Xi dan Trump yang dijadualkan berlangsung di Florida. Di China, data perkhidmatan Caixin PMI bagi bulan Mac dikeluarkan sedikit rendah daripada jangkaan.
 Emas bagi penghantaran April di Comex meningkat sebanyak 0.70 peratus kepada $1,257.25 satu troy ounce. Dalam sesi ini juga, niaga copper menjunam sebanyak 0.34 peratus kepada $2,668 sepound.
Semalam, harga emas menyusut kepada paras terendah dalam tempoh sebulan selepas pertumbuhan pekerjaan sektor swasta ADP dicatat positif, lantas memberi sokongan kuat kepada US Dollar.
Niaga emas bergelut untuk menambah keuntungan selepas data ADP melaporkan bahawa sektor swasta menambah 263,000 pekerjaan pada bulan Mac. Angka itu meningkat lebih tinggi berbanding jangkaan peningkatan sebanyak 187,000 pekerjaan. Perkembangan positif ini secara tidak langsung meningkatkan jangkaan peningkatan data NFP yang akan dikeluarkan Jumaat ini dan menyebabkan dagangan logam berharga agak goyah semalam.
Lambakan Stok di AS Ketika Ini Mempengaruhi Sentimen Keseluruhan Pasaran Minyak Global


Analisis Teknikal AUD/USD – Timeframe H1 – 19/9/2018

Walaupun isu perang dagang semakin hangat di antara Amerika Syarikat dan China, Perdana Menteri China mengatakan bahawa prospek dasar ekonomi di China masih kukuh dan memberi jaminan bahawa China tidak akan menurunkan nilai matawang mereka untuk menjadikan eksportnya lebih berdaya saing. Faktor yang dilihat positif oleh pelabur ini turut memberi impak positif terhadap matawang AUD. Jika dilihat pada pergerakan harga pada chart AUD/USD semalam, harga membuat lonjakan dari paras support MagicS1 melepasi Magic Pivot dan seterusnya ke paras resistance MagicR1 namun tidak berjaya menyentuh paras resistance MagicR2 pada indicator Moshed Magic Line.
Pada sesi pasaran Asia, harga dilihat masih bergerak di zon resistance 0.72300-0.72100 dan telah breakout zon tersebut pada lewat sesi Asia dan menyentuh paras resistance 0.7245 (MagicR1) di mana harga semasa didagangkan pada paras 0.72430 setakat jam 4.07 petang. Jika harga terus membuat kenaikan, jangkaan harga akan menuju ke paras resistance 0.7274 (MagicR2) atau membuat Higher High yang baru berkemungkinan ke paras resistance 0.7325 (MagicR3) yang dilihat sebagai paras tumpuan harga.
 Sebaliknya, jika AUD kembali terkesan dengan impak negatif daripada isu perang dagang, harga dijangka akan mengalami kejatuhan dan turun ke paras Magic Pivot 0.7195 terlebih dahulu sebelum menguji paras support 0.7166 (MagicS1) yang dilihat berdekatan zon support 0.71700. Jika harga terus didagangkan rendah, penurunan harga dijangka akan menuju ke paras support 0.7115 (MagicS2) dan seterusnya ke paras support 0.7087 (MagicS3). Zon tersebut juga dilihat sebagai paras yang bakal diuji harga dimana harga tidak berjaya breakout paras tersebut sebelum ini.
Beri tumpuan terhadap kedua-dua ekonomi terbesar dunia dalam episod perang dagang yang semakin memuncak dan memberi kesan kepada matawang-matawang utama dunia khususnya AUD. Jadikan indicator Moshed Magic Line sebagai rujukan dalam trading anda.

Paras support: 0.7166, 0.7115, 0.7087.
Paras resistance: 0.7245, 0.7274, 0.7325.


Sterling Kekal Mengukuh, USD Pula Terus Berisiko Menjelang Mesyuarat FOMC dan Laporan Pekerjaan NFP

Matawang dollar USD jatuh ke bawah paras terendah satu minggu dagangan pada Jumaat di mana masih terus mengekalkan penurunan selepas Presiden Donald Trump telah mengumumkan tentatif perjanjian bersama penggubal undang-undang untuk menamatkan penutupan separa kerajaan Amerika Syarikat untuk tempoh tiga minggu. Pengumuman Trump tersebut telah memperlahankan sedikit penurunan pada nilai matawang USD namun pelabur melihat reaksi matawang tersebut tidaklah sekukuh yang dijangkakan. Ketua Demokrasi menyatakan wang yang diminta oleh Trump untuk dana tembok sempadan adalah tidak diperuntukkan dalam perjanjian tiga minggu tersebut di mana beliau sebelum ini mendesak peruntukan sejumlah $5.7 billion untuk dana pembinaan tembok sepanjang sempadan antara Amerika Syarikat dan Mexico. Penutupan yang berlarutan sekitar 35 hari itu akan menimbulkan kemudaratan terutamanya dilihat pada sektor pekerjaan dan juga aktiviti penerbangan yang terjejas akibat daripada penerbangan yang terpaksa ditangguhkan atau dibatalkan pada lapangan terbang di New York dan Philadelphia khususnya.
Tumpuan utama minggu ini akan terarah kepada penetapan kadar faedah oleh Federal Reserve (FED) pada Khamis ini dimana para pelabur menjangkakan para penggubal dasar akan menghentikan sementara waktu proses kitaran pengetatan pada dasar monetari. Pengerusi FED, Jerome Powell dijangka telah menyedari akan risiko terhadap pertumbuhan ekonomi Amerika Syarikat berikutan momentum pertumbuhan global yang semakin perlahan. Bukan itu sahaja, pada Jumaat pula, laporan data pekerjaan NFP di Amerika Syarikat turut akan dikeluarkan di mana angka pertambahan pekerjaan pada Januari dijangka menunjukkan bacaan yang rendah daripada sebelumnya sementara purata pendapatan turut dijangka menunjukkan peratusan yang menurun.
 Matawang Sterling pula pada dagangan Jumaat sebelum ini dilihat didagangkan ke paras tetinggi 11 bulan dimana mencatatkan kenaikan mingguan terbesar untuk tahun ini berikutan pandangan optimis pelabur terhadap Britain yang dilihat mampu menghindari situasi Brexit tanpa perjanjian. Laporan akhbar menyatakan parti yang terdiri daripada kerajaan Konservatif minoriti berkemungkinan akan memberi sokongan kepada pelan perjanjian Perdana Menteri Theresa May, dengan syarat tertentu, dalam undian awal minggu ini sekaligus terus membantu lonjakan nilai matawang Sterling pada dagangan minggu lalu. Akhbar The Sun melaporkan Parti Kesatuan Demokrasi Ireland Utara secara peribadi telah bersetuju untuk memberi sokongan kepada pelan perjanjian May di Parlimen jika pelan tersebut melibatkan had masa yang jelas terhadap sempadan kawalan, sebagai satu langkah untuk menghapuskan pemeriksaan rutin pada sempadan Ireland.
Matawang safe-haven Yen pula terus mengekalkan dasar monetari yang longgar seperti yang dijangkakan dan bank pusat Jepun juga dilihat telah menurunkan unjuran inflasi pada minggu lalu. Tambahan lagi, pelabur dari Jepun terus menjadi pelopor terhadap bon asing sejak beberapa minggu lalu yang menyumbang kepada permintaan terhadap dollar USD. Ini sedikit sebanyak turut menjelaskan ketidaksesuaian matawang Yen sebagai pilihan dalam dagangan semasa walaupun risiko terhadap pertumbuhan ekonomi global yang perlahan terus membayangi sentimen pasaran.


Analisis Teknikal GBP/JPY – Timeframe H1 – 7/12/2018

Pergerakan harga pada chart pasangan matawang GBP/JPY dilihat menguji paras support MagicS1 pada indicator Moshed Magic Line pada dagangan semalam namun gagal membuat penurunan lebih rendah dan kembali ke paras Magic Pivot semula. Matawang Sterling dan Yen saling cuba untuk mengatasi antara satu sama lain namun kedua-dua matawang tersebut dilihat seimbang dengan masing-masing didagangkan mendatar sebelum harga berada di zon SBR (support become resistance) 144.00 pada penghujung sesi dagangan New York hampir ditutup.
Pada sesi pasaran Asia hari ini pula, harga dilihat masih bergerak mendatar di paras SBR 144.00 dan dilihat cuba membuat penurunan ke paras Magic Pivot 143.795 pada awal sesi pasaran Eropah. Namun jika harga gagal menembusi paras Magic Pivot untuk ke paras lebih rendah, harga berkemungkinan akan naik semula menguji paras resistance 144.355 (MagicR1) yang turut berada pada zon SBR pada chart GBP/JPY ini. Kemudian, harga akan meneruskan lagi kenaikan menuju pula ke paras resistance di paras 144.709 (MagicR) untuk menguji juga zon SBR di situ sebelum kenaikan lebih tinggi berkemungkinan akan ke paras ketinggian di sekitar 145.269 (MagicR3).
Sebaliknya, jika berjaya menembusi paras Magic Pivot hari ini, penurunan harga dilihat akan mencari paras support terdekat iaitu di paras 143.441 (MagicS1) sebagai paras awal penurunan. Seterusnya, harga dilihat akan menguji semula paras terendah yang dicecah pada dagangan Selasa lalu di sekitar support 142.881 (MagicS2) dan sekiranya harga berjaya melepasi paras terendah tersebut, harga bakal mencari paras terendah yang baru dan destinasi seterusnya yang dijangka akan dituju adalah pada support 142.527 (MagicS3).
 Terus ikuti perkembangan rundingan Brexit dan beri tumpuan pada ulasan bank pusat Jepun sekiranya anda ingin terus memantau pergerakan harga pada chart GBP/JPY. Kawal dagangan anda dengan menjadikan indicator Moshed Magic Line sebagai indicator tambahan tetap dalam analisis teknikal harian anda.

Paras support: 143.441, 142.881, 142.527.
Paras resistance: 144.355, 144.709, 145.269.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Inflasi UK Semakin Jauh Melebihi Sasaran! BOE Masih Mahu Diam?

Bacaan data inflasi terbaru di UK mungkin akan menggoyahkan pandangan Bank Pusat England (BOE) sebelum ini yang mengatakan bahawa kenaikan inflasi hanyalah bersifat sementara.
Terbaru, kadar inflasi UK melonjak jauh di atas sasaran BOE dengan meningkat 2.5% pada bulan Jun, iaitu bacaan paling tinggi pernah direkodkan sejak Ogos 2018 dan naik lebih tinggi daripada angka yang dicatatkan pada bulan Mei.
Menurut Pejabat Statistik Negara (ONS), lonjakan ini telah didorong oleh peningkatan dalam harga makanan, bahan bakar, kereta terpakai, pakaian dan kasut yang lebih tinggi.
 Selain itu, Inflasi teras, yang tidak termasuk harga makanan, tenaga, alkohol dan tembakau adalah 2.3% dalam tempoh 12 bulan hingga Jun berbanding 2.0% pada bulan Mei.
Susulan catatan yang lebih tinggi daripada dijangkakan ini, matawang pound melonjak 0.2% berbanding US dolar, dengan didagangkan stabil di sekitar harga 1.38500 pada awal sesi Eropah.
Terdahulu, BOE mengatakan bahawa inflasi akan meningkat di atas 3% ketika UK bangkit dari penutupan coronavirus, tetapi juga berpendapat bahawa kenaikan itu hanya sementara dan tidak memerlukannya untuk mengurangkan rangsangan dalam dasar monetari.
Gabenor Andrew Bailey bulan ini menolak gesaan untuk tindakan segera dengan mengatakan para pegawai tidak boleh memberi reaksi berlebihan terhadap faktor sementara yang mempengaruhi harga.


Selepas Capai Paras Tertinggi 3 bulan Pada Sesi Asia, GBP/USD Turun Semula 130 Pips!

Dagangan pada Selasa menunjukkan Pound Sterling bergerak lemah selepas mencapai paras ketinggian terbaru 3 bulan di paras 1.27500 pada carta pasangan GBP/USD.
Dari paras tersebut, harga telah membuat penurunan lebih 100 pips dengan penurunan lebih ketara di pamerkan pada awal sesi Eropah.
Tekanan dagangan Pound didorong oleh ketidaktentuan pada perkembangan rundingan Brexit antara UK dan Kesatuan Eropah (EU). Keputusan yang masih belum jelas dengan tempoh yang semakin singkat akan lebih meningkatkan kebimbangan pelabur.
Penurunan harga pada carta GBP/USD turut dipengaruhi pengukuhan bagi matawang US dolar dengan sentimen pasaran mula dilihat berisiko di samping pelabur berwaspada menjelang mesyuarat FOMC.
Jika diperhatikan, harga telah membuat penurunan lebih rendah di bawah paras sokongan Moving Average 50 (MA50) pada rangka masa 1 jam pergerakan harga di carta GBP/USD, memberikan isyarat awal perubahan trend bearish.
Namun, harga yang turun ke paras sekitar 1.26200 dilihat menguji zon RBS (resistance become support) untuk menentukan arah pergerakan yang lebih jelas.
 Penurunan lebih rendah akan menuju paras tumpuan pada 1.25000 yang juga berada pada zon RBS sebelum penurunan diteruskan sehingga ke paras 1.26300.
Sebaliknya, jika harga kembali membuat kenaikan semula, paras ketinggian 1.27500 yang dicapai pada awal sesi Asia pagi ini akan diuji semula.
Kenaikan melepasi paras tersebut akan terus mencatatkan paras ketinggian terbaru 3 bulan bagi carta GBP/USD.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ke Mana Arah Jangkaan Pergerakan GBP/USD?

Pergerakan harga pada carta pasangan mata wang GBP/USD kembali pamerkan peningkatan semula semalam didorong oleh penyusutan US dolar selepas ucapan bernada dovish oleh Pengerusi Federal Reserve (Fed) Jerome Powell.
Walaupun kadar inflasi meningkat tinggi, namun Powell melihat keutamaan terhadap sektor pekerjaan yang masih tidak stabil dan memberi petunjuk bahawa bank pusat akan terus mengekalkan dasar yang longgar dalam usaha menyokong pemulihaan ekonomi Amerika Syarikat (AS).

Harga pada carta GBP/USD telah berjaya meningkat dari paras 1.38000 didorong oleh US dolar yang lemah sementara Pound Sterling masih lagi dilihat berisiko.
Namun, tempoh pembukaan semula ekonomi UK yang semakin hampir dilihat memberi sedikit sokongan terhadap Pound.
Kenaikan harga pada sesi New York semalam walau bagaimanapun gagal mencapai paras rintangan 1.39000 pada zon SBR (support become resistance) sebelum susut semula ke paras 1.38300 bersambung pada dagangan sesi Asia pagi Khamis.
 Jika US dolar lebih bergerak lemah berbanding Pound, harga berkemungkinan akan meningkat menguji zon 1.39000 semula selepas beberapa minggu harga gagal tembusi zon tersebut.
Kenaikan lebih tinggi dilihat akan menuju ke zon tumpuan seterusnya pada paras 1.40000.
Sebaliknya jika harga jatuh lebih rendah di bawah paras sokongan 1.38000, penurunan harga dilihat akan menuju ke paras sekitar 1.37400 untuk menguji paras sokongan beberapa minggu sebelum ini.
Seterusnya, zon support tumpuan 1.37000 akan dituju untuk penurunan yang masih diteruskan harga.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jumlah Tuntutan Pengangguran Kekal Jatuh Pada Minggu Lalu, Ekonomi A.S Tidak Berada Dalam Kemelesetan?

Bilangan rakyat Amerika yang memfailkan tuntutan baharu untuk faedah pengangguran secara tiba-tiba jatuh pada minggu lalu apabila pasaran buruh kekal berdaya tahan walaupun menghadapi masalah yang meningkat akibat kenaikan kadar faedah yang berterusan oleh Rizab Persekutuan dan permintaan yang perlahan.
Tuntutan awal untuk faedah pengangguran negeri turun 16,000 kepada 193,000 bagi minggu berakhir 24 September, kata Jabatan Buruh pada Khamis. Data untuk minggu sebelumnya telah disemak untuk menunjukkan 4,000 lebih sedikit permohonan yang difailkan daripada yang dilaporkan sebelum ini. Ahli ekonomi yang ditinjau oleh Reuters malah telah meramalkan 215,000 permohonan untuk minggu terkini.
Walaupun terdapat laporan mengenai beberapa syarikat memberhentikan pekerja, tuntutan pengangguran kekal pada julat 168,000-252,000 untuk tahun ini. Pakar ekonomi berkata kebanyakan majikan mengalami kesukaran mengambil pekerja pada tahun lalu kerana wabak COVID-19.
Bank pusat A.S. minggu lalu menaikkan kadar faedah dasarnya sebanyak 75 mata asas, kenaikan ketiga berturut-turut daripada saiz itu, dan menandakan peningkatan yang lebih besar akan datang tahun ini. Sejak Mac, Fed telah menaikkan kadar dasarnya daripada hampir sifar kepada julat semasa 3.00% hingga 3.25%.
 Terdapat 11.2 juta peluang pekerjaan pada akhir Julai, dengan dua pekerjaan untuk setiap penganggur.
Laporan tuntutan menunjukkan bilangan orang yang menerima faedah selepas minggu awal bantuan turun 29,000 kepada 1.347 juta pada minggu berakhir 17 September.
Pasaran buruh yang kukuh membantu mengekalkan ekonomi. Walaupun laporan berasingan daripada Jabatan Perdagangan pada Khamis mengesahkan bahawa ekonomi menguncup pada separuh pertama tahun ini, ekonomi dilihat tidak berada dalam kemelesetan, dengan bahagian pendapatan lejar pertumbuhan berkembang sederhana.
Keluaran dalam negara kasar jatuh pada kadar tahunan 0.6% pada suku lepas. Ekonomi menguncup pada kadar 1.6% pada suku pertama.
Kerajaan juga menyemak semula data KDNK dari suku keempat 2016 hingga suku keempat 2021, yang menunjukkan pemulihan ekonomi daripada wabak COVID-19 jauh lebih kuat daripada yang difikirkan pada mulanya.


Apa Jangkaan Pasaran Dari Ucapan Powell di Jackson Hole?

Ucapan Pengerusi Federal Reserve AS (Fed), Jerome Powell di simposium Jackson Hole sekali lagi menjadi tumpuan utama trader forex pada tahun ini.
Pada persidangan tahun lalu, Powell telah mengumumkan perubahan besar dalam polisi mereka yang membiarkan inflasi meningkat di atas sasaran bank pusat. Peristiwa tersebut telah menggegarkan pasaran kewangan dan memberi impak besar kepada matawang US dolar pada ketika itu.
Sebulan yang lalu, pelabur menjangkakan Fed akan memberikan perincian untuk mengurangkan pembelian bon di Jackson Hole tetapi varian Delta yang menular dengan cepat menyukarkan rancangan dasar bank pusat.
Di Amerika Syarikat, terdapat pemulihan pasaran buruh yang kuat dan inflasi meningkat, tetapi di sisi lain, penutupan dan sekatan baru di negara lain menimbulkan risiko terhadap pemulihan global.
 Persoalan yang paling utama ketika ini adalah bila pengurangan akan bermula. Peningkatan saham yang berterusan adalah tanda bahawa pelabur berpendapat bahawa Fed akan menangguhkan pengumuman mengenai rancangan mereka sehingga September.
Ini disokong dengan data-data ekonomi yang menunjukkan kemerosotan dalam sektor pembuatan dan perkhidmatan di seluruh dunia termasuk Australia, UK, Zon Eropah, China dan AS.
Varian Delta menimbulkan risiko pemulihan global dan beberapa pelabur percaya bahawa Fed boleh menunggu beberapa minggu lagi sebelum memberi isyarat pengurangan.
Bagaimanapun, dengan kesediaan sebahagian besar dari pembuat dasar Fed untuk melakukan pengurangan lebih cepat, tidak hairan sekiranya Powell tiba-tiba mengeluarkan kenyataan hawkish.
Jadi, apakah jangkaan anda dari ucapan Powell pada malam ini? Dovish atau hawkish?


Anda Trader Kedua-Dua Matawang Ini? Baca Ulasan Ini Segera!

Dollar New Zealand dan Australia telah bergerak ke tahap yang lebih rendah berbanding matawang US Dollar pada Khamis selepas Reserve Bank of New Zealand (RBNZ) mengekalkan kadar faedah pada tahap tidak berubah. Selain itu, pasaran juga masih memberi tumpuan kepada isu politik yang berlaku di AS baru-baru ini.
NZD/USD menurun sebanyak 0.73 peratus kepada tahap terendah dalam tempoh 11 bulan.
Terdahulu, RBNZ mengekalkan kadar faedah penanda aras tidak berubah pada 1.75 peratus sama seperti jangkaan.
Namun, apa yang lebih mengejutkan apabila bank pusat ini menjangkakan untuk mengetatkan dasar monetari pada tahun 2019. Ahli ekonomi juga menjangkakan bahawa perubahan dasar hanya akan dilakukan pada separuh pertama tahun tersebut.
Mengulas mengenai keputusan tersebut, Gabenor RBNZ, Graeme Wheeler mengatakan bahawa penurunan baru-baru ini terhadap Dollar New Zealand akan membantu mengimbangi semula prospek pertumbuhan sekiranya ia kekal berterusan.
 AUD/USD menyusut sebanyak 0.14 peratus kepada 0.7355.
Para pelabur juga masih meneliti keputusan Donald Trump dalam memecat Pengarah FBI, James Comey.
Comey mengetuai agensi itu di dalam siasatan kes dakwaan campur tangan Russia di dalam pilihanraya Presiden Amerika Syarikat dan kemungkinan pakatan sulit dengan kempen Trump.
US Dollar Index yang mengukur kekuatan matawang gergasi berbanding matawang utama yang lain dinilai pada paras yang stabil iaitu pada 99.49.
China Bincang Isu Ketegangan Nuklear Dengan Presiden Baru Korea Selatan


Sentimen Terkini Pasaran Forex Pada Sesi Dagangan Asia

Matawang US dolar didagangkan pada paras 2 minggu tinggi berbanding matawang utama pada hari Isnin didorong oleh peningkatan hasil bon U.S dan risko politik global yang semakin memudar.
Indeks US dolar berbanding 6 matawang utama mengukuh sebanyak 0.11% kepada paras 89.45.
Peningkatan hasil bon US telah mendorong pengukuhan US dolar dengan hasil bon US-10 tahun mencapai paras 2.968%, iaitu paras tertinggi sejak Januari 2014 dalam sesi Asia.
Hal ini adalah disebabkan terdapat ahli Federal Reserve memberi isyarat bahawa kadar faedah yang ditingkat pada tahun 2018 adalah berdasarkan pertumbuhan ekonomi US yang kukuh.
 Matawang US dolar juga mengukuh berbanding matawang yen sebanyak 0.24% kepada 107.49.
Matawang yen kebiasaanya mendapat permintaan apabila berlaku ketidakpastian ekonomi dan pasaran.
Pada hari Sabtu, Korea Utara telah mengeluarkan kenyataan bahawa mereka akan membatalkan percubaan ujian peluru berpandu dan nuklear. Selain itu, mereka juga mengatakan akan menghadkan tempat percubaan ujian peluru berpandu dan akan lebih menumpukan pada pertumbuhan ekonomi dan kedamaian.
Dalam masa yang sama, ketegangan perdagangan US-China juga semakin memudar.
US dolar mengukuh berbanding Euro apabila EUR/USD menyusut sebanyak 0.11% kepada 1.2275 setakat jam 10.00 pagi.


Pelabur Tersentak GBP/USD Menjunam Hingga 200 Pips!

Agak mengejutkan buat pelabur apabila menyaksikan penyusutan ketara harga berlaku pada carta pasangan mata wang GBP/USD di penutupan dagangan minggu lalu.
Seperti mata wang utama yang lain juga, Pound turut terkesan oleh pengukuhan semula US dolar dalam pasaran selepas petunjuk untuk kenaikan kadar faedah sehingga 50 mata asas untuk bulan hadapan oleh Pengerusi Federal Reserve (Fed), Jerome Powell.
Tambahan, Pound turut melemah susulan data ekonomi UK yang diterbitkan mengecewakan khususnya pada bacaan kadar jualan runcit UK yang mencatatkan angka yang merosot.
Namun, pelabur tidak menjangka penurunan harga sehingga 200 pips berlaku pada dagangan Jumaat lalu sehingga mencatatkan paras terendah terbaru sejak September 2020.

Pada Jumaat, sudah terdapat tanda-tanda untuk pergerakan bearish selepas harga bergerak di bawah paras halangan Moving Average 50 (MA50) pada rangka masa 1 jam di carta GBP/USD.
Setelah penurunan harga melewati zon support pada 1.3000, kejatuhan ketara harga sehingga 200 pips tersebut telah mencecah sehingga 1.28230 pada penutupan minggu tersebut.
 Bersambung pada pembukaan pasaran di awal minggu ini, harga dilihat meneruskan lagi penurunan di sesi Asia sehingga ke paras sekitar 1.28000.
Penurunan harga dijangka akan berterusan dan pelabur akan memantau sejauh mana penurunan harga akan berlaku untuk mencari paras sokongan harga yang terbaru.
Sasaran penurunan berkemungkinan boleh mencecah sehingga ke paras sekitar 1.27000.
Namun jika berlaku kenaikan semula harga, paras rintangan awal adalah pada 1.29000 sebelum kenaikan yang diteruskan bakal menuju semula ke zon 1.3000 tumpuan sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Tenggelam Lagi Ke Dasar Terendah Terbaru 2 Tahun!

US dolar masih mengekalkan momentum pengukuhannya bersambung pada dagangan Selasa selepas reaksi positif berterusan susulan petunjuk kenaikan kadar faedah sehingga 50 mata asas oleh Pengerusi Federal Reserve (Fed), Jerome Powell untuk mesyuarat Mei iaitu minggu hadapan.
Selain itu, US dolar juga mendapat suntikan oleh sentimen pasaran yang kekal berisiko berikutan kebimbangan terhadap lockdown di China akibat penularan semula Covid-19 di negara tersebut.
Presiden Emmanuel Macron yang kekal memenangi pilihan raya Presiden Perancis dilihat tidak berjaya menyokong pengukuhan semula mata wang Euro yang menerima tekanan oleh pengukuhan US dolar.

Pada carta harga pasangan mata wang EUR/USD, harga meneruskan penurunan lebih rendah pada pembukaan pasaran di awal minggu ini menyambung corak kejatuhan harga yang dipaparkan pada penghujung minggu lalu.
Seperti yang dijangkakan penganalisis, harga telah susut mencecah ke paras sokongan terbaru pada 1.07000 sekaligus mencatatkan paras terendah terbaru 2 tahun.
Kali terakhir harga menguji zon tersebut adalah pada dagangan Mac 2020 yang lalu di mana harga berjaya dilonjakkan semula sehingga ke penghujung tahun 2020 tersebut.
 Harga yang kekal bergerak di bawah paras halangan Moving Average 50 (MA50) pada rangka masa 1 jam masih memberi isyarat untuk pergerakan bearish buat harga di carta EUR/USD.
Malah harga dijangkakan akan susut lebih rendah melepasi support 1.07000 tersebut sekiranya tiada perubahan dalam situasi pasaran semasa.
Penurunan lebih rendah yang diteruskan berkemungkinan mensasarkan pula ke paras sekitar 1.06000 untuk terus merekodkan paras terendah terbaru.
Namun jika harga berjaya membuat lonjakan semula dari zon support 1.07000, kenaikan awal harga dilihat akan menguji zon SBR (support become resistance) sekitar 1.07700-1.0800.
Kenaikan yang diteruskan dan turut melepasi halangan MA50 akan memberi isyarat untuk perubahan trend bullish bagi kenaikan yang lebih tinggi.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Teruskan Meningkat Walaupun Pada Momentum Perlahan

Walaupun bergerak pada momentum yang perlahan, namun dagangan emas masih dilihat mempamerkan kenaikan sehingga menuju ke dagangan penghujung minggu ini.
Tarikan terhadap aset emas mula meningkat selepas data inflasi Amerika Syarikat (AS) diterbitkan ke paras ketinggian terbaru seperti yang dijangkakan.
Pada carta harga XAU/USD yang mengukur nilai emas berbanding US dolar telah menyaksikan kenaikan harga ke paras 1981.00 pada dagangan Rabu semalam selepas kenaikan dari paras 1950.00 pada hari sebelumnya.
Harga masih memberi petunjuk untuk pergerakan trend bullish di mana harga kekal berada di atas paras sokongan Moving Average 50 (MA50) pada rangka masa 1 jam.
Selepas tumpuan terhadap data inflasi AS mula mereda, perhatian teralih kembali pada perkembangan konflik Rusia dan Ukraine yang masih tegang.
Pelabur meletakkan jangkaan untuk harga emas meneruskan kenaikannya menuju paras ketinggian pada 2000.00.
 Namun sekiranya harga susut di bawah zon 1970.00 dan juga melepasi penurunan di bawah paras sokongan MA50, pelabur perlu bersiap sedia untuk perubahan trend buat emas.
Sasaran bagi penurunan awal harga bakal menguji paras sekitar 1950.00 terlebih dahulu sebelum memberi isyarat untuk meneruskan penurunan lebih rendah.
Penurunan lebih jelas harga untuk pergerakan trend bearish akan mendorong harga menuju sehingga ke zon support pada 1900.00 yang menjadi tumpuan untuk beberapa penurunan sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengukuhan Sterling Terbantut Setelah Laporan Pekerjaan UK Kurang Memberangsangkan

Sesi pasaran Eropah petang ini tertumpu pada laporan pekerjaan di UK yang dikeluarkan pada jam 5.30 petang tadi. Data yang menjadi tumpuan adalah indeks purata pendapatan ayng dijangkakan akan mencatatkan kenaikan ke paras 3.5% sebaliknya kekal pada bacaan 3.4% seperti data terdahulu.
Sementara kadar pengangguran menepati ramalan apabila bacaan data adalah kekal di paras 0.4%.
Menjelang laporan pekerjaan UK dikeluarkan, dilihat matawang Pound Sterling mengukuh berbanding matawang utama yang lain. Namun pengukuhan tersebut terhalang setelah laporan pekerjaan yang dikeluarkan tidak menunjukkan bacaan yang cukup memberangsangkan untuk menyokong dagangan GBP.
Berdasarkan indicator Moshed Magic Line, harga yang turun menguji paras support MagicS1 pada 1.2896 kemudiannya membuat kenaikan melepasi paras Magic Pivot 1.2917 hari ini sebelum harga kembali bergerak perlahan.
 Lihat gambar chart GBP/USD di bawah untuk rujukan analisis teknikal anda dan beri tumpuan pada paras-paras yang berpengaruh.

Lihat juga paras tumpuan pada indicator Moshed Magic Line untuk membantu anda menentukan paras posisi dagangan yang sesuai pada chart GBP/USD ini.
Paras support: 1.2896, 1.2870, 1.2848.
Paras resistance: 1.2943, 1.2964, 1.2990.


US Dolar Kekal Kukuh Pada Pembukaan Sesi Eropah Petang Ini

US dolar mengukuh pada ketika setakat pada pukul 4.13 petang berbanding enam matawang utama kecuali Yen. US dolar mengukuh terhadap AUD, CAD dan Euro. Ini adalah minggu terpenting bagi US dolar kerana Fed dijangka akan menaikkan kadar faedahnya. Fed dijangka akan menaikkan kadar faedahnya sebanyak tiga kali pada tahun ini.
Pada minggu lepas, indikator pertumbuhan ekonomi termasuk data pekerjaan, keyakinan pengguna dan data pengeluaran perindustrian mendorong jangkaan untuk menaikkan kadar selari dengan apa yang telah diramalkan oleh pasaran.
Dalam berita lain pula, sentimen risiko global semakin berkurangan dengan perkembangan baru di Jepun dan peningkatan risiko perang perdagangan. Satu tinjauan yang dikeluarkan pada hujung minggu menunjukkan bahawa Perdana Menteri Jepun Abe semakin kehilangan sokongan. Jika dia berhenti sebagai PM Jepun, ada risiko kepada “Abenomics”. Matawang Yen menguat sebagai tindak balas terhadap hal ini.
 Beralih ke perdagangan global, Perbendaharaan AS menyatakan bahawa liberalisasi pasaran di China adalah satu perkara yang patut dibimbangi. Dia memberi kenyataan terdahulu bahawa A.S. telah menamatkan rundingan rasmi dengan Beijing. Memandangkan hal ini bergantung kepada eksport China, pair AUD/USD terus melemah akibat ketegangan perdagangan.
Pair USD/JPY menurun pada hari ini pada 105.70 dan Pair EUR/USD juga merosot kepada 1.2260. Akan tetapi pair GBP/USD menurun sedikit ke paras harga 1.3910.
Pasaran minggu ini akan tertumpu kepada mesyuarat FOMC yang pertama kali dipengerusikan oleh Jerome Powell. Pasaran telah menjangkakan Fed untuk meningkatkan kadar faedah sebanyak 0.25% dan terdapat isyarat Fed akan menaikkan kadar faedah sebanyak 4 kali tahun ini.


Analisis GOLD – Harga Menjunam 500 Pips Dari Paras $1,900

Carta harga XAU/USD yang mengukur nilai emas berbanding US dolar pamerkan pergerakan drastik di awal minggu.
Pelabur menyaksikan kenaikan harga pada awalnya melepasi paras tumpuan 1900.00 kemudiannya telah menjunam semula sehingga 500 pips!
Penurunan ketara harga pada sesi Eropah semalam mencecah ke paras 1855.00 menguji zon RBS (resistance become support) tersebut sebelum harga melonjak semula dan menutup dagangan sesi New York sekitar 1875.00.
Harga emas dilihat gagal kekal di atas paras 1900.00 dengan jangkaan untuk pengukuhan semula US dolar akan menekan nilai emas semasa.
Pasaran masih menantikan perkembangan berkenaan varian baru virus yang dikesan di Eropah walaupun kebimbangan yang memuncak di awal minggu mulai sedikit reda.
Selain itu, perkembangan pakej rangsangan ekonomi AS juga akan dipantau yang akan turut mempengaruhi dagangan US dolar.
 Secara teknikal, harga yang bergerak di bawah paras halangan Moving Average 50 (MA50) pada rangka masa 1 jam memberi isyarat untuk penurunan harga.
Jika harga meneruskan penurunan lebih rendah, zon RBS 1850.00 akan kembali diuji sebelum penurunan selanjutnya berpotensi mencecah semula sehingga ke paras tumpuan 1800.00.
Namun jika harga emas berjalan melonjak pada minggu ini, zon resistance pada 1900.00 akan sekali lagi diuji.
Seterusnya, kenaikan lebih tinggi akan melihatkan paras-paras tumpuan seperti pada 1910.00 dan 1938.00 menjadi destinasi sasaran harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kebanyakan Matawang Sesi Ini Seakan Kaku Untuk Meneruskan Pergerakan Gara-Gara NFP!

Yen melemah pada Jumaat berikutan kebanyakan pelabur menanti keputusan dua hari persidangan G-20 yang diadakan di China dan laporan NFP hari ini.
USD/JPY meningkat 0.12%, sementara AUD/USD juga melonjak 0.08%.
USD/JPY, 30 miniT
 US Dollar Index yang mengukur kekuatan Greenback kali terakhir dinilai pada 95.64.
Semalaman, Dollar bertukar lebih rendah berbanding matawang utama yang lain berikutan laporan gaji NFP yang bakal menunjukkan gambaran yang lebih jelas mengenai kekuatan ekonomi.
Pasaran Mula Sunyi Menanti Malam Ini!


Kecewa Dengan Laporan Pekerjaan NFP – Ini Yang Berlaku Pada Dagangan USD!

Dagangan awal minggu dimulakan dengan US dolar yang diniagakan kukuh berbanding yen, disokong oleh keyakinan terhadap perjanjian fasa 1 selepas susut dari paras tertinggi empat minggu, dikecewakan oleh laporan pekerjaan NFP A.S yang lemah daripada jangkaan.
Pada bulan Disember, NFP A.S mencatat pertumbuhan perlahan dengan hanya menambah 145,000 pekerjaan berbanding dijangkakan sebanyak 162,000, dan jauh tersasar daripada bacaan terbesar yang dicatatkan pada bulan November sebanyak 256,000 pekerjaan.
Bagaimanapun, laporan ini dilihat tidak akan membuat Federal Reserve berganjak daripada pendirian mereka terhadap kadar faedah semasa.
Harapan pelabur untuk melihat pemulihan dalam pertumbuhan global semakin meningkat menjelang beberapa hari sahaja lagi perjanjian fasa 1 AS-China akan ditandatangani di White House.
 Sentimen optimis turut mempengaruhi matawang sensitif perdagangan iaitu dolar Aussie dan New Zealand yang kembali menunjukkan peningkatan pada dagangan awal minggu, meskipun pergerakannya agak terbatas disebabkan pelabur masih berhati-hati ekoran butiran perjanjian fasa 1 yang masih belum jelas.
Pada Jumaat, Amerika Syarikat telah mengumumkan pengenaan lebih banyak sekatan ke atas Iran susulan serangan balas peluru berpandu terhadap tentera A.S di Iraq, serta berjanji akan terus memberi tekanan kepada ekonomi negara itu jika Tehran terus terlibat dengan tindakan keganasan.
Sementara itu, susulan daripada data pekerjaan Kanada yang lebih baik daripada jangkaan, dolar Kanada diniagakan meningkat berbanding USD. Statistik Kanada melaporkan kadar pengangguran di negara itu jatuh kepada 5.6% pada bulan Disember daripada 5.9% dicatatkan pada bulan sebelumnya.
Mengikuti perkembangan di Eropah, kelemahan matawang pound sterling masih dibayangi oleh ucapan Gabenor Bank Pusat England (BOE) yang memberi isyarat untuk pemotongan kadar faedah. Sentimen bertambah buruk ekoran kenyataan penggubal dasar BOE, Silvana Tenreyro yang turut menyokong langkah pelonggaran jika pertumbuhan ekonomi perlahan.
Dolar euro pula diniagakan meningkat berbanding USD, disokong oleh kelemahan data pekerjaan NFP A.S yang telah membataskan pengukuhan US dolar.


EUR/USD Catat Kenaikan 170 Pips Hari Ini, Harga Bakal Sambung Penurunan Semula?

Pergerakan harga pada carta pasangan matawang EUR/USD pada hari ini kembali mempamerkan kenaikan semula setelah penurunan harga semalam mencecah paras terendah sejak April 2017.
Harga yang berada pada zon SBR (support become resistance) 1.09700 telah merekodkan penurunan harian sehingga 330 pips ke paras terendah 1.06500. Penurunan tersebut mengatasi penurunan 230 pips pada hari sebelumnya.
Penghujung sesi New York mula menunjukkan pergerakan perlahan harga bersambung pada awal pembukaan sesi Asia hari ini.
Namun harga menunjukkan kenaikan sekitar 170 pips sehingga sesi Eropah di mana harga menguji zon SBR 1.0800 dan juga paras halangan dinamik Moving Average 50 (MA50) dan dilihat gagal menembusinya.
Jika harga kembali meneruskan penurunan semula, paras terendah 1.06500 yang menjadi paras support harga akan kembali dituju.
Sesi New York akan mempamerkan pergerakan lebih jelas harga dengan reaksi pada matawang US dolar yang menjadi tumpuan utama pelabur dalam suasana kritikal ini.
 Harga yang berjaya breakout support tersebut bakal mencatatkan paras terendah terbaru bagi carta EUR/USD dengan mengekalkan trend bearish harga.
Sebaliknya jika harga membuat lonjakan dan melepasi zon SBR 1.0800 dan halangan MA50, berkemungkinan trend akan berubah untuk harga membuat kenaikan.
Kenaikan harga dijangka akan menuju semula zon SBR di bawah paras 1.10000, antara paras tumpuan harga pada dagangan minggu ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang euro mula mengukuh daripada paras terendah 6 1/2 bulan lalu berbanding US dolar pada hari Isnin selepas mengalami penyusutan. Walaubagaimanapun, pasaran masih memberi tumpuan pada situasi politik di Itali, menyebabkan pengukuhan euro terbatas.
Matawang euro mengukuh sebanyak 0.47 peratus kepada $1.1705 selepas susut kepada $1.1646 pada hari Khamis, paras terendah sejak pertengahan bulan November.
Menurut penganalisis, matawang euro behasil untuk melonjak kembali namun secara asasnya ia masih dalam posisi jual.
Fundamental ekonomi zon Eropah ibarat batang pokok manakala situasi politik ibarat dahan. Pada ketika ini keduanya-duanya sedang mengahadapi arus angin.
 Pada hari Ahad, presiden Itali menolak pilihan euroskeptik untuk kementerian ekonomi, mendorong kedua-dua parti menggugurkan pelan untuk bergabung dan mampu membawa kepada krisis konstitusi.
Data pada minggu lepas menunjukkan PMI Jerman jatuh kepada paras 20 bulan terendah pada bulan Mei. Hal ini menunjukkan momentum ekonomi terbesar Eropah perlahan. Pembuat dasar bank pusat juga menyatakan kerisauan mengenai hal ini dalam minit mesyuarat bulan April.
Indeks US dolar berbanding matawang utama lain mencatat bacaan 93.92. Pada hari ini bank menutup operasinya kerana cuti.
Presiden Trump pada hari Ahad mengatakan deligasi US telah tiba di Korea Utara untuk mengutarakan perundingan.
Matawang AUD mencatat pengukuhan sebanyak 0.25 peratus berbanding US dolar kepada 0.7567


Analisis GOLD – Pelabur Nantikan Teka-Teki Arah Yang Lebih Jelas

Para pelabur terus menantikan kepada data indeks harga pengguna (CPI) Amerika Syarikat (AS) pada Jumaat untuk memberikan jawapan kepada hala tuju emas yang ketika ini masih lagi tidak terungkai.
Dalam hal ini, terbitan data harga pengguna AS juga berkebarangkalian bakal mempengaruhi harga emas yang mana ia telah disenaraikan sebagai salah satu aset kepada lindung nilai terhadap inflasi.
Namun bacaan data tersebut juga serba sedikit akan turut mengesahkan bayangan yang lebih ketara untuk Federal Reserve (Fed) melakukan tapering menjelang mesyuarat FOMC pada minggu hadapan.
Pergerakan harga XAU/USD yang mengukur nilai emas berbanding USD dilihat kembali meneruskan rentak perlahan pada hari ini (Khamis) meskipun berlaku sedikit junaman di sesi dagangan semalam.
Asbab itu sekali gus telah membuat dagangan emas kelihatan agak mengecewakan pada dagangan minggu ini setelah harga terus berlegar-legar di dalam zon RBS (resistance become support) 1780.00.
Pelabur pula dijangka akan terus melakukan penilaian yang lagi tepat susulan pergerakan harga emas diperhatikan seakan sedang membentuk morning star pada timeframe mingguan untuk isyarat bullish.
 Ini juga boleh memberikan gambaran kepada pelabur untuk menyaksikan harga pada carta XAU/USD menguji rintangan yang kini telah dianggap zon SBR (support become resistance) iaitu pada 1800.00.
Yakni zon SBR berkenaan pernah menghalang pergerakan harga daripada terus melonjak pada hujung November dan yang mana jika zon 1800.00 berjaya ditembusi, zon SBR 1830.00 mungkin akan dicapai.
Manakala sebaliknya, zon sokongan paling kebal sejak Oktober 2021 pada 1760.00 kemungkinan akan dicecah sebelum harga mungkin akan mampu terus susut untuk mencipta paras terendah 10 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan Indeks Harga Pengeluar (PPI) AS Beri Kejutan!

Positif bagi terbitan laporan data indeks harga pengeluar (PPI) Amerika Syarikat (AS) sebentar tadi diharapkan oleh pelabur untuk kembali menyokong pengukuhan semula US dolar pada sesi New York selepas paparkan prestasi yang mengecewakan pada sesi Eropah.
Bacaan data bagi bulan November yang dijangkakan untuk menurun kepada 0.5% berbanding 0.6% pada bulan sebelumnya, sebaliknya mencatatkan kenaikan lebih tinggi kepada 0.8%.
Bacaan data tahunan pula meningkat kepada 9.6% untuk November lebih tinggi daripada unjuran paras median oleh pakar ekonomi iaitu 9.2%, menurut laporan oleh Biro Statistik Buruh AS.
Begitu juga bacaan PPI teras yang meningkat lebih tinggi berbanding jangkaan pasaran.
 Reaksi awal dalam pasaran memperlihatkan US dolar cuba untuk mengukuh susulan data diterbitkan, namun mengalami kesukaran.
Pelabur terus berwaspada menantikan keputusan mesyuarat FOMC pada awal pagi Khamis untuk melihat sama ada Federal Reserve (Fed) bakal meneruskan pelaksanaan langkah pengurangan pembelian bon (tapering) dan juga kenaikan kadar faedah yang lebih cepat.
Pastinya pergerakan harga pada carta-carta utama khususnya bagi US dolar akan lebih bergelora pada penghujung minggu.
Namun, menjelang acara tumpuan tersebut, pelbagai reaksi pasaran dapat disaksikan dengan pergerakan harga juga berkemungkinan tidak menentu dan berisiko buat para pelabur berdepan mesyuarat beberapa bank pusat dan juga data-data ekonomi berimpak tinggi.


OPEC: Potongan Pengeluaran Minyak Hampir Pasti! Harga Minyak Dunia Sedang Melonjak

Harga minyak mentah dunia melonjak 5% sebentar tadi berikutan keyakinan yang semakin meningkat kepada OPEC untuk memeterai perjanjian pengurangan keluaran minyak. Ada juga berita tidak rasmi yang mengatakan OPEC telah mempersetujui pemotongan keluaran selama enam bulan.
Pada ketika ini harga minyak berada di paras $47.69 setong bagi minyak West Texas Intermediate (WTI) yang meningkat dari paras terendah hari ini $45.28.
Manakala minyak Brent (Brent-oil) pula naik dari paras terendah semalam $45.9 setong kepada $50 setong pada masa artikel ini ditulis. Harga minyak melonjak selepas Menteri Algeria mengatakan, “pemotongan adalah pasti 99%”.
 Pada mulanya harga minyak telah menaik selepas Menteri Iran, Bijan Zanganeh mengatakan yang beliau percaya OPEC pada hari ini akan memeterai perjanjian, tetapi menambah pembekuan bagi negaranya belum lagi ditetapkan.
Pada September, pengeluar minyak telah mempersetujui perjanjian awal untuk memotong keluaran minyak, tetapi jumlah bagi setiap negara belum ditentukan pada masa itu.
Kebanyakan penganalisis masih percaya OPEC akan menandatangani perjanjian pengurangan keluaran ini, tetapi masih meragui sama ada ia cukup untuk menyokong pasaran minyak selepas ini.
Bagi penganalisis di Morgan Stanley, pengumuman pemotongan keluaran minyak OPEC pada Rabu akan membawa harga minyak ke paras $50 setong.


US Dolar Menyusut Berbanding Matawang Yen, Harga Emas Melonjak Naik

Matawang US dolar menyusut berbanding yen pada awal sesi dagangan pada hari Isnin.
USD/JPY menyusut sebanyak 0.28% kepada 110.75 setakat jam 9.40 a.m. Manakala AUD/USD mengukuh sebanyak 0.20% kepada 0.7933.
Indeks US dolar yang mengukur kekuatan matawang greenback berbanding matawang lain susut 0.03% kepada 90.59 setakat jam 9.40 a.m.
Pengukuhan matawang yen didorong oleh laporan data yang bakal dikeluarkan dan penutupan pasaran U.S.
Pasaran Komoditi
 Harga minyak mentah jatuh sedikit pada awal sesi dagangan Asia sebelum mencatat kenaikan.
Harga minyak WTI dan Brent mengalami kenaikan 12% dan 10% masing-masing.
Kejatuhan minyak mentah pada awal sesi dagangan didorong oleh penutupan pasaran US.
Harga emas pula melonjak naik pada hari ini berikutan terdapat tanda-tanda inflasi US semakin tertekan.
Harga emas mencapai paras tertinggi sejak 8 September tahun lalu iaitu pada 1,338.50.


Analisis Teknikal GBP/JPY – Timeframe H1 – 19/9/2018

Pergerakan harga bagi pasangan matawang GBP/JPY dilihat membuat sedikit penurunan semula dari paras resistance MagicR1 ke paras RBS (resistance become support) di 147.00 dan juga Magic Pivot sebelum membuat kenaikan semula melepasi paras resistance MagicR1 namun tidak berjaya menyentuh paras resistance MagicR2 pada indicator Moshed Magic Line semalam. Pada sesi pasaran Asia hari ini, harga didagangkan agak perlahan di mana harga bergerak lebih tinggi dari Magic Pivot 147.460.
Data indeks harga pengguna yang dikeluarkan pada petang ini mencatatkan bacaan positif dan menguatkan matawang GBP dimana harga telah membuat sedikit kenaikan ke paras resistance 148.146 (MagicR1). Harga sepertinya ingin menuju ke paras resistance 148.594 (MagicR2) di mana jika harga berjaya melepasi paras tersebut, jangkaan harga akan menuju ke paras resistance 149.280 (MagicR3) di mana pasaran akan melihat harga menguji paras zon tersebut yang telah diuji pada Julai lalu namun harga tidak berjaya menembusinya (breakout).
 Sebaliknya, jika harga membuat penurunan, dijangka harga akan turun semula ke paras Magic Pivot dan menguji semula support 147.012 (MagicS1) yang juga merupakan zon RBS (resistance become support) sebelum ini. Kemudiannya, harga dijangka akan membuat penurunan ke paras support 146.326 (MagicS2) dan seterusnya paras support yang terdekat adalah pada support 145.878 (MagicS3). Di situ juga dilihat berdekatan dengan paras zon RBS sebelum ini pada paras 145.600.
Data-data yang baik dan rundingan Brexit yang dilihat positif menyumbang kepada pengukuhan nilai GBP dan juga kenaikan harga pada chart GBP/JPY. Jadikan indicator Moshed Magic Line sebagai rujukan dalam analisis teknikal anda.

Paras support: 147.012, 146.326, 145.878.
Paras resistance: 148.146, 148.594, 149.280.


USD Lemah, Harga Menaik! Retracement Pada Carta EUR/USD?

US dolar kembali memaparkan penyusutan nilai pada dagangan Khamis semalam susulan terbitan data tuntutan faedah pengangguran Amerika Syarikat (AS) yang menjadi tumpuan di sesi New York.
Bacaan data meningkat sedikit tinggi berbanding ramalan menunjukkan tuntutan yang meningkat pada minggu sebelum ini.
Situasi ini sedikit mengendurkan jangkaan untuk kenaikan kadar faedah 50 mata asas dilaksanakan oleh Federal Reserve (Fed) selepas Pengerusi Jerome Powell telah memberi isyarat yang bernada hawkish.
Penganalisis menilai ini sekadar reaksi sementara pasaran ketika menantikan tumpuan lebih utama pada sesi New York malam ini iaitu laporan data pekerjaan NFP AS.
Pergerakan harga kembali rancak semalam berbanding mendatar pada Rabu lalu.

Pada carta harga pasangan mata wang EUR/USD menyaksikan kenaikan semula harga berlaku selepas terjunan ketara ketika reaksi keterangan Powell tempoh hari.
 Harga kembali membuat kenaikan dari separuh terjunan sebelum ini menuju ke paras 1.06000 yang diteruskan bersambung pada sesi Asia pagi ini (Jumaat).
Pergerakan harga yang kembali berada di atas paras sokongan Moving Average 50 (MA50) pada rangka masa 1 jam di carta EUR/USD itu memberi isyarat awal untuk perubahan trend yang boleh berlaku.
Sekiranya kenaikan berjaya diteruskan melepasi paras 1.06000, harga dilihat akan menuju pula ke 1.07000 untuk menguji zon rintangan yang masih belum ditembusi untuk beberapa minggu ini.
Namun jika harga mula menjunam semula di bawah paras sokongan MA50, penurunan bakal diteruskan dengan sasaran menuju zon support 1.05000.
Harga juga akan catatkan paras terendah terbaru 14 minggu dengan meneruskan pergerakan trend bearish.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Jangkaan Untuk Carta Safe-Haven USD/JPY, Bullish? Bearish?

Carta harga bagi pasangan mata wang safe-haven USD/JPY masih boleh dinilai untuk menyambung trend bullish sebelum ini walaupun memaparkan corak penurunan harga pada minggu lalu.
Sebelum ini harga telah berjaya mengekalkan kenaikan beberapa minggu sehinggalah berlaku penurunan pada minggu lalu.
Harga yang telah melonjak pada awal minggu lalu mencapai paras ketinggian 125.00 iaitu paras tertinggi sejak Ogos 2015, namun mula susut semula.
Penurunan harga telah disokong oleh paras 121.500 yang berada pada zon RBS (resistance become support), diuji beberapa kali namun harga gagal untuk susut lebih rendah.
Kembali memberi isyarat untuk meneruskan trend bullish semula, harga di penghujung minggu mula bergerak dari zon 121.500 tersebut dan melepasi paras halangan Moving Average 50 (MA50) pada rangka masa 1 jam di carta USD/JPY.
Susulan terbitan laporan pekerjaan NFP pada Jumaat, harga sedikit meningkat ke paras ketinggian 123.00 sebelum berlegar di bawah paras tersebut sehingga dagangan bersambung di awal pembukaan pasaran minggu ini.
Dari sesi Asia ke awal sesi Eropah, harga masih bergerak perlahan di atas paras sokongan MA50 dan dijangka pergerakan lebih agresif pada sesi New York.
 Sekiranya harga menyambung semula kenaikan sebelum ini, paras 123.500 dijangka bakal dilepasi untuk harga menuju semula ke paras ketinggian 125.00 yang dicapai minggu lalu.
Dan sekiranya kenaikan diteruskan melepasi ketinggian tersebut, harga dilihat bakal menguji paras rintangan bagi dagangan 2015 iaitu sekitar 125.800.
Namun jika kenaikan gagal dilakukan sebaliknya harga menyambung corak penurunan minggu lalu, trend bearish akan dijangkakan pada carta USD/JPY selepas harga turun melepasi zon 121.500.
Penyusutan lebih rendah akan kembali mensasarkan sehingga ke paras sekitar 118.00.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pesawat Boeing 737 Ukraine Terhempas, Adakah Berkait Dengan Konflik AS-Iran?

Sebuah pesawat Boeing 737 milik Ukraine International Airlines yang membawa sekurang-kurangnya 170 penumpang dilaporkan terhempas sejurus selepas berlepas dari Lapangan Terbang Imam Khomeini di Tehran pada awal pagi Rabu, waktu tempatan.
Punca sebenar insiden itu masih belum diketahui, namun agensi berita Iran melaporkan punca yang menyebabkan pesawat tersebut terhempas adalah disebabkan masalah teknikal. Bagaimanapun, tiada perincian lanjut mengenainya diberikan.
Pegawai kementerian luar negeri Ukraine di Kiev, memberitahu bahawa semua penumpang dan anak kapal telah terkorban.
Boeing mengeluarkan kenyataan ringkas dan akan mengumpul lebih banyak maklumat mengenai perkara tersebut.
 Petunjuk awal mencadangkan nahas tersebut kelihatan tidak mempunyai kaitan dengan serangan peluru berpandu oleh Iran ke pangkalan udara di Iraq yang menempatkan tentera Amerika Syarikat pada awal pagi tadi.
Nahas ini berlaku hanya beberapa hari sebelum Ketua Pegawai Eksekutif Boeing, David Calhoun menjawat jawatan tersebut secara rasmi. Beliau akan menggantikan Dennis Muilenburg yang dipecat Disember lalu berikutan kegagalannya menguruskan isu pesawat Boeing 737 MAX.
Insiden ini sudah semestinya mengingatkan kembali kepada peristiwa pesawat MH17 milik Malaysia yang ditembak jatuh pada tahun 2014 ketika melalui ruang udara di timur Ukraine sehingga mengorbankan kesemua penumpang dan anak kapal.
Susulan daripada insiden itu, beberapa syarikat penerbangan antarabangsa termasuk pesawat Malaysia Airlines (MAS) dilaporkan mengubah laluan pesawat penerbangan agar tidak melalui ruang udara Iraq dan Iran.


Analisis GOLD – Emas Macam Nak Jatuh Tapi Belum Jatuh

Penganalisis kembali menjangkakan dagangan emas akan bergerak dalam trend bearish semula selepas pengukuhan US dolar sebelum ini memberi tekanan terhadap nilai emas semasa.
Pergerakan harga pada carta XAU/USD yang mengukur nilai emas berbanding US dolar walau bagaimanapun masih melihat harga emas masih bertahan daripada terus jatuh lebih rendah.
Sentimen pasaran kian berisiko ditambah dengan isu terbaru yang dilaporkan bahawa Korea Utara yang melancarkan dua peluru berpandu ke arah laut Jepun pada hari ini.
Sentimen risk-off pasaran juga turut membuatkan minat pelabur terhadap emas yang meningkat. Namun, dagangan US dolar yang dijangka lebih aktif pada sesi New York berkemungkinan boleh mengubah situasi pergerakan harga.
Untuk dagangan sepanjang minggu ini, harga dilihat bergerak dalam zon di antara paras rintangan 1745.00 dengan paras terendah sekitar 1724.00.
 Bagi situasi penurunan harga, paras sokongan dilihat pada paras 1720.00 yang menyokong kenaikan semula harga pada penurunan minggu lalu. Penurunan lebih rendah bakal kembali semula ke paras sokongan 1700.00.
Sekiranya harga berjaya membuat kenaikan melepasi paras rintangan 1745.00, paras ketinggian minggu lalu sekitar 1755.00 akan cuba diatasi untuk trend bullish harga.
Seterusnya zon SBR (support become resistance) pada 1765.00 akan menjadi tumpuan untuk pelabur menilai reaksi harga pada zon tersebut sebelum kenaikan yang diteruskan akan disasarkan menuju semula ke paras 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Eropah ‘Comeback’ Dengan Pemulihan Lebih Kuat

Sebelum mengakhiri dagangan minggu ini, pasaran telah diperlihatkan dengan data penting dari Eropah yang memaparkan pemulihan lebih kuat dalam sektor pembuatan dan perkhidmatan.
Aktiviti perniagaan di Zon Eropah berkembang lagi pada bulan April dengan mencatatkan pertumbuhan 50.3 berbanding 49.6 yang dicatatkan sebelumnya. Bacaan melebihi 50 menunjukkan peningkatan dalam aktiviti ekonomi.
Pembacaan ini menunjukkan pengembangan pertama dalam sektor itu sejak Ogos lalu, walaupun hanya berkembang dengan kadar sederhana.
Sementara sektor pembuatan pula meningkat ke paras tertinggi terbaru sejak Jun 1997 pada tahap 63.3 pada April, daripada 62.5 sebelumnya. Peningkatan ini didorong oleh lonjakan pesanan baru dan pengeluaran dalam pembuatan.
 Lonjakan yang lebih kuat ini telah mendorong matawang euro untuk meningkat lebih tinggi pada sesi Eropah.
Selain itu, pasaran turut menyaksikan penerbitan data pembuatan dan perkhidmatan dari UK juga menunjukkan bacaan yang lebih kuat daripada dijangkakan.
Aktiviti perniagaan UK terus menunjukkan pemulihan pada bulan April, dengan merekodkan pertumbuhan lebih pantas dalam tempoh 6 setengah tahun. Bacaan terbaru ini menunjukkan pengembangan paling ketara yang pernah dicatatkan dalam sektor ini.
Sektor perkilangan juga meningkat pada bulan ini, menunjukkan pertumbuhan paling kuat pernah direkodkan sejak Julai 1994 selepas disokong oleh peningkatan dalam pengeluaran, pesanan baru dan pekerjaan.
Matawang pound didagangkan stabil di sekitar harga 1.38700, selain turut disokong oleh bacaan jualan runcit yang kuat.


Habis Jahanamlah Pound Macam Ni!

Harapan untuk UK mengangkat keseluruhan sekatan coronavirus mungkin musnah selepas kerajaan dilaporkan sedang mempertimbangkan untuk menangguhkan rancangan penghapusan sekatan coronavirus secara menyeluruh di negara itu.
Perdana Menteri UK Boris Johnson dijangka akan mengumumkan penangguhan tersebut pada hari ini, di mana sekatan yang sepatutnya berakhir pada 21 Jun, akan dilanjutkan kepada dua hingga empat minggu lagi.
Tindakan ini dibuat susulan peningkatan mendadak kes daripada varian Delta yang pertama kali dikesan di India, di mana ia kini membentuk lebih 90% daripada jangkitan coronavirus baru.
 Pegawai kesihatan kerajaan meluahkan kebimbangan terhadap varian tersebut kerana sebahagiannya tidak terkesan dengan vaksin, dan 40% lebih mudah tersebar daripada varian Alpha yang pertama kali dikesan di UK sebelum ini.
Menurut laporan, UK akan melakukan tinjauan pada dua minggu pertama, dan boleh mengangkat semua sekatan pada 5 Julai sekiranya kemasukan kes hospital masih rendah. Jika tidak, sekatan mungkin dilanjutkan lagi sehingga 19 Julai.
Susulan laporan ini, matawang pound dibuka lebih rendah pada pembukaan sesi Asia, selain turut terkesan dengan pengukuhan semula raja matawang US dolar menjelang mesyuarat polisi FOMC pada minggu ini.


Tidak! USD Semakin Menjunam, Apa Akan Jadi Ni?

Kejatuhan US dolar berterusan sehingga ke sesi Eropah, menyaksikan mata wang gergasi itu tersungkur ke paras terendah terbaharu dua bulan berbanding pesaing utamanya.
Data inflasi AS yang tinggi malangnya gagal merangsang US dolar untuk bangkit semula, disebabkan bacaan dicatatkan menepati ramalan pasaran untuk meningkat 7% pada bulan Disember.
Ini secara tidak langsung menunjukkan bahawa tekanan kenaikan harga di AS tidak seperti yang ditakuti oleh pasaran.
Euro antara mata wang yang meraih keuntungan terbesar daripada kelemahan dolar greenback untuk meningkat ke tahap tertinggi lapan minggu dengan didagangkan pada 1.14700.
 Sementara mata wang pound pula meneruskan kenaikan lebih tinggi, di mana pergerakan harga dilihat semakin menghampiri paras ketinggian tiga bulan dan diniagakan kukuh pada 1.3740 berbanding USD.
Di sisi lain, mata wang sensitif risiko dolar Aussie dan kiwi juga meneruskan kenaikan lebih tinggi susulan kelemahan USD, walaupun terdapat berita kurang baik dari Australia yang mencatatkan peningkatan kes Covid-19.
Selain itu, dolar Kanada juga memanfaatkan peluang untuk terus mengukuh pada paras ketinggian hampir dua bulan berbanding dolar greenback, dengan dorongan daripada harga minyak mentah yang tinggi.
Perhatian pasaran kini beralih kepada penerbitan data harga pengeluar AS pada sesi New York, yang dijangka akan menunjukkan bacaan sedikit lemah pada Disember berbanding sebelumnya.


US Dolar Kembali Lemah? Ini Yang Pelabur Perlu Tahu

US dolar catat penyusutan pada hari Isnin dengan susut di bawah paras tertinggi 15 bulan selepas pasaran mula menaakul data-data yang dikeluarkan terutama data pekerjaan. Pemain pasaran mula kembali menilai semula jangkaan kenaikan kadar dan toleransi bank pusat terhadap inflasi.
Pada minggu lalu, the Fed kembali menekankan pandangan bahawa inflasi yang tinggi ini hanyalah bersifat sementara. Walaubagaiamanapun, keputusan yang diambil oleh Bank of England (BoE) iaitu untuk mengekalkan kadar faedah telah mengejutkan pasaran. Di samping itu, pasaran juga mengambil indikasi melalui laporan Reserve Bank of Australia (RBA) juga berjanji untuk bersabar dengan polisi.
Indeks US dolar telah kehilangan 0.31% semasa penulisan berbanding matawang utama kepada paras dagangan 94.028. Menurut penganalisis pasaran, Neil Jones berpendapat bahawa pemain pasaran memilih untuk mengurangkan pelaburan US dolar kerana bank pusat berkemungkinan tidak akan mengorak langkah dalam waktu terdekat.
Jones berkata bahawa kenaikan kadar yang kurang pantas memberi manfaat kepada aset berisiko seperti saham, yang berkorelasi berlawanan dengan US dolar.
 Buat masa ini, the Fed dan pasaran sendang memberi tumpuan pada inflasi CPI yang akan dikeluarkan pada hari Rabu.
Pakar ekonomi MUFG, Lee Hardman berpadangan pasaran buruh yang kurang baik akan mendorong the Fed untuk mempercepatkan kenaikan kadar faedah.
Disisi lain, matawang AUD menunjukkan peningkatan 0.1% kepada paras dagangan $0.7408. Matawang NZD pula kukuh 0.6% kepada paras $0.7163, selepas Perdana Menteri Jacinda Arden mengumumkan bahawa langkah penutupan ekonomi kemungkinan akan dihentikan secara berperingkat menjelang akhir bulan.
Akhir sekali, matawang pound Britain naik 0.4% kepada $1.3537, pulih daripada paras terendah lima minggu yang dicecah minggu lalu selepas mesyuarat Bank of England.
Pasaran kni memberi tumpuan pada langkah susulan yang bakal diambil oleh bank pusat.


Trader Optimis EUR/USD Bakal Tembus Resistance $1.2250

US dolar dilihat masih bergerak lemah pada dagangan awal minggu ini didorong oleh kejatuhan hasil perbendaharaan 10-tahun Amerika Syarikat (AS) yang kembali semula ke paras sekitar 1.60%.
Awal sesi Eropah semalam seperti memberi harapan terhadap US dolar dengan mempamerkan peningkatan awal selepas tumpuan terarah kembali kepada perbincangan untuk pengurangan pembelian aset yang didesak oleh beberapa ahli (Federal Reserve) Fed ekoran kebimbangan terhadap kenaikan inflasi.
Namun, sesi New York kembali menyaksikan US dolar bergerak lemah semula. Kenyataan Gabenor Lael Brainard, salah seorang ahli Fed menjadi tumpuan yang menyatakan bahawa Fed mempunyai cara untuk menangani inflasi jika ia melepasi sasaran.
Oleh itu, jangkaan untuk US dolar mengukuh di awal minggu ini kembali suram dan membuka semula ruang untuk mata wang utama lain dalam pasaran untuk meningkat.

Pada carta pasangan mata wang EUR/USD, sejak minggu lalu sehingga semalam, harga dilihat bergerak mendatar dalam julat 100 pips di bawah paras rintangan 1.22500.
Paras rintangan tersebut diuji beberapa kali pada minggu lalu namun sukar untuk meneruskan kenaikan lebih tinggi.
 Sementara penurunan harga pula disokong pada zon RBS (resistance become support) 1.21800. Pembukaan pasaran awal minggu semalam juga melihatkan harga meningkat dari zon tersebut.
Pelabur kini berwaspada menantikan isyarat terbaru untuk arah pergerakan harga selanjutnya.
Jika harga berjaya tembusi rintangan 1.22500, kenaikan harga dilihat akan menguji paras 1.22300 sebelum meneruskan trend bullish harga dan juga mencatatkan paras tertinggi terbaru 4 bulan.
Sekiranya harga kembali menjunam semula, zon RBS akan diuji dan pelabur sekali lagi menilai sama ada harga mampu disokong untuk membuat kenaikan semula.
Sebaliknya, penurunan harga di bawah zon tersebut akan memberi isyarat untuk perubahan trend bearish dengan jangkaan untuk harga menuju zon RBS lebih rendah pada 1.20900-1.20600.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI